Official Journal L 033 , 05/02/2004 P. 0001 - 0087



Ir-Regolament (KE) Nru 138/2004 tal-Parlament Ewropew u tal-Kunsill tal-5 ta’ Diċembru 2003 dwar il-kontijiet ekonomiċi għall-agrikolutra fil-Komunità (Test b’rilevanza għall-FEE) IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu, Wara li kkunsidraw il-proposta tal-Kummissjoni, Filwaqt li jaġixxu skond il-proċedura preskritta fl-Artikolu 251 tat-Trattat [1], Billi: (1) Il-kontroll u l-valutazzjoni tal-politika agrikola komuni jeħtieġ tagħrif komparabbli, aġġornat u li wieħed jista’ joqgħod fuqu, dwar is-sitwazzjoni ekonomika ta’ l-agrikoltura, u aktar speċifikament dwar taqlib fil-qligħ mill-agrikoltura. (2) Il-kontijiet ta’ l-agrikoltura huma għodda bażika biex tiġi analizzata s-sitwazzjoni ekonomika ta’ l-agrikoltura ta’ pajjiż, bil-kondizzjoni li jkunu magħmulin fuq il-bażi ta’ sett wieħed ta’ prinċipji. Il-kontijiet ta’ l-agrikoltura jagħtu wkoll kontribuzzjoni siewja għall-kalkulazzjoni tal-kontijiet nazzjonali. (3) Il-kontijiet ekonomiċi għall-agrikoltura jiġu kkompilati skond il-kunċetti u r-regoli bażiċi tar-Regolament tal-Kunsill (KE) Nru 2223/96 tal-25 ta’ Ġunju 1996 dwar is-sistema Ewropea ta’ kontijiet nazzjonali u reġjonali fil-Komunità [2]. (4) Ir-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika Komunitarja [3] jipprovdi qafas ta’ referenza għal dan ir-Regolament. (5) Billi l-oġġettiv ta’ l-azzjoni proposta, jiġifieri l-ħolqien ta’ standards komuni ta’ statistika li jippermettu li tkun maħduma data armonizzata, ma jistax jintlaħaq biżżejjed mill-Istati Membri u jista’ għalhekk, minħabba l-iskala ta’ l-azzjoni, jintlaħaq aħjar fuq livell ta’ Komunità’, il-Komunità’ tista’ tadotta miżuri, konformi mal-prinċipji ta’ sussidjarjeta’ kif stipulati fl-Artikolu 5 tat-Trattat. Skond il-prinċipju ta’ proporzjonalita’, kif miġjub f’dak l-Artikolu, dan ir-Regolament ma jmurx li ’l hinn minn dak li hu meħtieġ biex jinkiseb dak il-għan. (6) Il-miżuri meħtieġa għall-implimentazzjoni ta’ dan ir-Regolament għandhom ikunu adottati skond id-Deċiżjoni tal-Kunsill Nru 1999/468/KE tat-28 ta’ Ġunju 1999 li tippreskrivi l-proċeduri għall-eżerċizzju tal-poteri ta’ implimentazzjoni mogħtija lill-Kummissjoni [4]. (7) Il-Kumitat Permanenti dwar Statistiċi fuq l-Agrikoltura u l-Kumitat dwar il-Programm ta’ l-Istatistiċi ġew avzati, ADOTTAW DAN IR-REGOLAMENT: Artikolu 1 Is-suġġett 1. Dan ir-Regolament iwaqqaf il-kontijiet ekonomiċi għall-agrikoltura fil-Komunità (hawnhekk iżjed ‘il quddiem msejħa "EAA"), billi jipprovdi għal: (a) Metodoloġija ta’ l-EAA (standards komuni, definizzjonijiet, klassifikazzjonijiet u regoli tal-kontijiet), intiżi biex jintużaw għall-ġbir tal-kontijiet fuq bażi komparattiva għall-għanijiet tal-Komunità’, u għat-trasmissjoni tad-data skond l-Artikolu 3; (b) limiti taż-żmien għat-trasmissjoni tal-kontijiet ta’ l-agrikoltura miġbura skond il-metodoloġija ta’ l-EAA. 2. Dan ir-Regolament ma jobbligax lil xi Stat Membru li juża l-metodoloġija ta’ l-EAA fil-ġbir ta’ kontijiet ta’ l-agrikoltura biex iwettaq l-għanijiet tiegħu. Artikolu 2 Metodoloġija 1. Il-metodoloġija ta’ l-EAA msemmija fl-Artikolu 1(1)(a) qegħda stipulata fl-Anness I. 2. Il-metodoloġija ta’ l-EAA għandha tiġi aġġornata skond il-proċedura msemmija fl-Artikolu 4(2). Artikolu 3 Trasmissjoni lill-Kummissjoni, 1. L-Istati Membri għandhom jittrasmettu lill-Kummissjoni (il-Eurostat) id-data stipulata fl-Anness II fil-limiti taż-żmien speċifikati għal kull lista. 2. L-ewwel trasmissjoni tad-data għandha sseħħ f’Novembru 2003. 3. Il-lista tal-kwantitajiet varjabbli u l-limiti taż-żmien għat-trasmissjoni tad-data stipulati fl-Anness II għandhom jiġu aġġornati skond il-proċedura msemmija fl-Artikolu 4(2). Artikolu 4 Proċedura tal-kumitat 1. Il-Kummissjoni għandha tkun megħjuna mill-Kumitat Permanenti dwar l-Istatiċi fuq l-Agrikoltura. 2. Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, wara li jkunu kkunsidrati d-dispożizzjonijiet ta’ l-Artikolu 8 tagħha. Il-perjodu ta’ żmien preskritt fl-Artikolu 4(3) tad-Deċiżjoni 1999/468/KE għandu jkun ta’ tliet xhur. 3. Il-Kumitat għandu jadotta r-Regoli ta’ Proċedura tiegħu. Artikolu 5 Dispożizzjonijiet finali Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intjier tiegħu u japplika direttament fl-Istati Membri kollha. Magħmul fi Brussel, fil-5 ta’ Diċembru 2003. Għall-Parlament Ewropew Il-President P. Cox F’isem il-Kunsill Il-President P. Lunardi [1] L-opinjoni tal-Parlament Ewropew tat-3 ta’ Settembru 2003 (għadha mhux ippubblikata fil-Ġurnal Uffiċjali) u d-Deċiżjoni tal-Kunsill tas-17 ta’ Novembru 2003. [2] ĠU L 310, tat-30.11.1996, p. 1. Regolament kif l-aħħar emendat mir-Regolament (KE) Nru 1267/2003 tal-Parlament Ewropew u tal-Kunsill (ĠU L 180, tat-18.7.2003, p. 1). [3] ĠU L 52, 22.02.97, p. 1. [4] ĠU L 184, 17.07.99, p. 23. -------------------------------------------------- L-ANNESS KONTIJIET EKONOMIĊI GĦALL-AGRIKOLTURA (EAA) WERREJ Paġna Daħla I. Il-karatteristiċi ġenerali tal-kontijiet A. Introduzzjoni B. L-unità bażika u l-industrija agrikola 1. L-unità bażika 2. L-industrija agrikola 3. Attivitajiet sekondarji mhux agrikoli inseparabbli C. Il-kejl ta' l-output D. Is-sekwenza tal-kontijiet 1. Is-sekwenza tal-kontijiet kif stipulata fil-ESA 95 2. Is-sekwenza tal-kontijiet ta' l-EAA E. Is-sorsi tad-data u l-metodi tal-kalkolu għat-tħejjija ta' l-EAA F. Il-klassifikazzjoni 1. Ġenerali 2. Definizzjoni ta' l-attivitajiet karatteristiċi ta' l-agrikoltura 3. Definizzjoni ta' l-unità karatteristiċi ta' l-agrikoltura 4. Osservazzjonijiet dwar affarijiet varji 5. Diskrepanza bejn l-industrija agrikola ta' l-EAA u l-fergħa agrikola tal-qafas ċentrali tal-kontijiet nazzjonali II. Operazzjonijiet fi prodotti A. Regoli ġenerali 1. Il-perjodu ta' referenza 2. L-unità 3. Iż-żmien ta' l-irreġistrar B. L-output 1. Kummenti ġenerali dwar il-kunċetti ta' l-output fil-ESA 95 u l-EAA 2. L-output ta' l-attività agrikola: kwantitajiet 3. L-output ta' attivitajiet sekondarji mhux agrikoli nseparabbli 4. L-output ta' l-industrija agrikola 5. L-ivvalutar ta' l-output C. Il-konsum intermedju 1. Definizzjoni 2. L-elementi tal-konsum intermedju 3. L-ivvalutar tal-konsum intermedju D. Il-formazzjoni ta' kapital gross 1. Il-formazzjoni ta' kapital fiss gross (GFCF) 2. Tibdil fl-istokk 3. L-irreġistrar tal-bhejjem bħala 'GFCF'jew 'tibdil fl-istokk' III. Operazzjonijiet distributtivi u ċirkulazzjonijiet oħra A. Definizzjoni B. Regoli ġenerali 1. Il-perjodu ta' referenza 2. L-unità. 3. Iż-żmien ta' l-irreġistrar ta' l-operazzjonijiet distributtivi 4. Rimarki ġenerali dwar il-valur miżjud C. Il-kumpens ta' l-impjegati D. Taxxi fuq il-produzzjoni u l-importazzjoni 1. Taxxi fuq il-prodotti 2. Kif titqies it-taxxa fuq il-valur miżjud VAT 3. Taxxi oħra fuq il-produzzjoni E. Sussidji 1. Sussidji fuq il-prodotti 2. Sussidji oħra fuq il-produzzjoni F. Dħul minn proprjetà 1. Definizzjoni 2. Imgħax 3. Renti (fuq art u depożiti underground) 4. Dħul minn propjetà attribwit lil detenturi ta' poloz ta' assigurazzjoni (mhux koperti bil-EAA) G. Trasferimenti ta' kapital 1. Għotjiet ta' investiment 2. Trasferimenti oħra ta' kapital H. Konsum ta' kapital fiss IV. L-input tax-xogħol agrikolu V. Indikaturi tad-dħul agrikolu A. Definizzjoni ta' dħul u l-punti li jibbilanċjaw B. Kif jitqies id-dħul ta' l-unità organizzati fuq bażi korporattiva C. Definizzjoni ta' l-indikaturi tad-dħul agrikolu D. L-Aggregazzjoni ta' l-indikaturi tad-dħul għall-Unjoni Ewropea E. Id-deflazzjoni ta' l-indikaturi tad-dħul VI. L-ivvalutar ta' l-EAA skond il-prezzijiet kostanti A. Il-kejl tal-prezz u l-volum B. Il-prinċipji u l-metodi għat-tħejjija ta' l-EAA skond il-prezzijiet kostanti 1. L-għażla tal-formula ta' l-indiċi 2. Is-sena bażi 3. Il-preżentazzjoni ta' serje mqabbla ma' sena ta' referenza 4. Il-kalkolu tal-valur miżjud skond il-prezzijiet kostanti 5. Rendikont tat-taxxi u s-sussidji fuq il-prodotti f'partijiet ta' volum u prezz DAĦLA Ir-reviżjoni tas-sistema Ewropea tal-kontijiet (ESA 1995) fl-1995 [1] u l-ħtieġa li jsir adattament għall-iżviluppi ekonomiċi u strutturali fl-agrikoltura wasslu ghall-metodoloġija bażika ġdida użata għall-EAA. L-emendi li saru ghall-metodoloġija bażika ta' l-EAA kellhom jissodisfaw zewġ ħtiġijiet, ħafna drabi konfliġġenti: fuq naħa, kienet meħtieġa konsistenza metodoloġika ma' il-ESA biex ikun hemm armonizzazzjoni ta' l-EAA kemm bejn l-Istati membri u mal-qafas ċentrali tal-kontijiet nazzjonali; u fuq in-naħa l-oħra, il-leġislatur kellu jiżgura li t-tibdil li kellu jsir kien vijabbli. Dan il-manwal tħejja fil-kuntest ta' dawn il-kunsiderazzjonijiet, u minbarra l-kunċetti, il-prinċipji u r-regoli bażiċi għat-tħejjija ta' l-EAA, il-manwal jirreferi wkoll ghall-kwalunkwe adattament għall-karatteristiċi speċifiċi fil-qasam ta' l-agrikoltura. I. IL-KARETTERISTIĊI ĠENERALI TAL-KONTIJIET A. INTRODUZZJONI 1.01. Sistema ta' kontijiet ekonomiċi integrati għandha tipprovdi dehra ġenerali ta' l-attivitajiet ekonomiċi li tkun sistematika, komparabbli u sħiħa kemm jista' jkun possibli, biex isservi bħala bażi għal analiżi, tbassir u miżuri politiċi. In-numru vast u l-varjetà ta' operazzjonijiet ekonomiċi u l-unità koperti mis-sistema għalhekk għandhom ikunu ikklassifikati skond kriterji ġenerali u mniżżla b' mod ċar u sempliċi f'sistema koerenti ta' kontijiet u tabelli. 1.02. Is-sistema Ewropea tal-kontijiet ekonomiċi integrati, li toħroġ mis-sistema riveduta tal-kontijiet nazzjonali tan-Nazzjonijiet Uniti (SNA 93) [2], inħolqot bħala tweġiba għall-ħtiġijiet speċifiċi ta' l-Unjoni Ewropea. Hija tistabbilixxi kunċetti, definizzjonijiet, regoli ta' l-ikkontjar u klassifikazzjonijiet uniformi biex jintużaw mill-Istati Membri ta' l-UE. 1.03. L-ekonomija ta' pajjiż hija s-somma ta' l-attivitajiet ta' numru kbir ħafna ta' unità ingaġġati f'ħafna tipi ta' operazzjonijiet bil-għan li jipproduċu, jiffinanzjaw, jassiguraw, jiddistribwixxu u jikkonsmaw. L-unità u l-gruppi ta' unità ikkunsidrati fil-kuntest ta' sistema kontijiet nazzjonali għandhom ikunu definiti skond il-mudelli ekonomiċi eżaminati. Il-ESA 95 hija kkaretterizzata mill-użu ta' tlett tipi ta' unità u żewġ modi distinti ta' kif tinqasam l-ekonomija nazzjonali. 1.04. Sabiex ikunu analizzati ic-cirkolazzjonijiet li jinvolvu dħul,kapital,operazzjonijiet finanzjarji u attiv, huwa meħtieġ li jintgħażlu unità li juru l-interazzjoni bejn l-operaturi ekonomiċi (l-unità istituzzjonali). Sabiex ikun analizzat il-proċess tal-produzzjoni, huwa kruċjali li jitgħażlu unità li juru r-relazzjonijiet tekniċi-ekonomiċi (i.e. l-unità skond it-tip ta' attività f'livell lokali u l-unità ta' produzzjoni omoġenja). 1.05. Għalhekk, l-ekonomija tista' tinqasam f'żewġ modi differenti: (i) f'setturi istituzzjonali jew sottosetturi, li jirrapreżentaw lill-unità istituzzjonali; (ii) f'industriji, li jikkonsistu fi gruppi ta' unità skond it-tip ta' attività f'livell lokali (industrija) u unità ta' produzzjoni omoġenja (fergħa omoġenja). 1.06. L-għan ewlieni ta' l-EAA huwa li jkun analizzat il-proċess tal-produzzjoni u d-dħul primarju iġġenerat minnu. Il-kontijiet huma għalhekk ibbażati fuq il-kunċett ta' l-industrija. 1.07. L-EAA huma kontijiet satellita li jipprovdu informazzjoni kumplimentarja u kunċetti adattati għan-natura partikolari ta' l-industrija ta' l-agrikoltura. Ghalkemm l-istruttura tagħhom tixbaħ ħafna lil dik tal-kontijiet nazzjonali, it-tħejjija tagħhom teħtieġ il-formulazzjoni ta' regoli u metodi xierqa. 1.08. Jeħtieġ issir distinzjoni bejn id-dħul iġġenerat mill-produzzjoni agrikola u d-dħul ta' djar agrikoli, dan ta' l-aħħar jinkludi, minbarra d-dħul mill-attività agrikola, dħul minn sorsi oħra (minn proprjetà, trasferimenti soċjali, eċċ.) li jista' jkollhom id-djar agrikoli. Dawn iż-żewġ tipi ta' dħul These two types of income (id-dħul iġġenerat mill-produzzjoni agrikola u d-dħul ta' djar agrikoli) jitkejlu għal żewġ għanijiet distinti, li jeħtieġu żewġ metodi distinti ta' kif tinqasam l-ekonomija: l-ewwel wieħed, għall-EAA, huwa bbażat fuq unità ta' produzzjoni; li huma definiti b' referenza għall-fergħa ta' l-attività, it-tieni huwa bbażat fuq djar (i.e. unità istituzzjonali) li s-sors ewlieni tad-dħul tagħhom huwa indipendenti mill-attività agrikola [3]. B. L-UNITÀ BAŻIKA U L-INDUSTRIJA AGRIKOLA 1. L-unità bażika 1.09. Sabiex ikunu analizzati ic-cirkolazzjonijiet iġġenerati mill-proċess tal-produzzjoni u l-użu ta' prodotti u servizzi, huwa meħtieġ li jintgħażlu unità li jemfasizzaw ir-relazzjonijiet ta' sura teknika-ekonomika. Din il-ħtieġa tfisser li bħala regola l-unità istituzzjonali għandhom jinqasmu f'unità izgħar u aktar omoġenji skond it-tip tal-produzzjoni. Unità lokali skond it=-tip ta' attività (KAU lokali) huma intenzjonati li jissodisfaw din il-ħtieġa bħala l-ewwel approċċ imma prattikament approċċ operazzjonali orjentat (ESA 95, 2.105) [4]. 1.10. Il-KAU lokali huma definiti bħala l-parti ta' KAU li tikkorrispondi għal unità lokali. Il-KAU tiġbor flimkien il-partijiet kollha ta' unità istituzzjonali fil-kapaċità tagħha ta' produttur li tikkontribwixxi għar-rendiment ta' attività f'livell ta' klassi (erba' numri) fin-NACE Rev. 1 (il-klassifikazzjoni ta' referenza għall-attivitajiet ekonomiċi, cf. 1.55) u tikkorrispondi għal waħda jew aktar sottodiviżjonijiet operazzjonali ta' l-unità istituzzjonali. Is-sistema ta' l-informazzjoni ta' l-unità istituzzjonali ghandha tkun kapaċi li tindika jew tikkalkula għal kull KAU lokali mill-anqas il-valur ta' l-output, il-konsum intermedju, il-konsum ta' l-impjegati, ir-riżultat mill-ġestjoni u l-impjieg u l-GFCF (il-ESA 95, 2.106). 1.11. Għalkemm KAU lokali tista' tikkorrispondi għal unità istituzzjonali jew parti minn unità istituzzjonali fil-kapaċità ta' produttur, hija qatt ma tista' tkun parti minn żewġ unità istituzzjonali distinti. Minħabba li, fil-prattika, ħafna unità istituzzjonali li jipproduċu prodotti u servizzi huma nvoluti f'numru ta' attivitajiet differenti f'daqqa (attività prinċipali u attività waħda jew aktar sekondarji), jistgħu jinqasmu fl-istess numru tal-KAU lokali. Attivitajiet addizzjonali (xiri, bejgħ, marketing, ikkontjar, trasport, ħżin, manteniment, eċċ.; cf. 1.27), imma, ma jistgħux iwasslu għall-ħolqien ta' KAU lokali. 1.12. Bażikament, għandhom jiġu irreġistrati KAU lokali daqs kemm ikun hemm attivitajiet sekondarji, imma jista' jiġri li informazzjoni (ta' l-ikkontjar) fi statistika ma tagħmilhiex possibbli li tifred l-attivitajiet sekondarji jew partijiet minn dawk l-attivitajiet ta' KAU lokali mill-attivitajiet prinċipali tagħha. Għalhekk, KAU lokali tista' tmexxi waħda jew aktar attivitajiet sekondarji flimkien ma' l-attività prinċipali tagħha (il-ESA 95, 2.107). 1.13. Attività jista' jingħad li seħħet meta jkunu ikkombinati riżorsi bħall-apparat, ix-xogħol, it-tekniċi tal-manifattura, in-networks ta' l-informazzjoni jew il-prodotti, li jwassal għall-ħolqien ta' prodotti jew servizzi speċifiċi. Attività hija kkaretterizzata minn input ta' prodotti (oġġetti u servizzi), proċess ta' produzzjoni u output ta' prodotti (il-ESA 95, 2.103). L-attività prinċipali ta' KAU lokali hija l-attività li l-valur miżjud tagħha huwa akbar minn dak ta' kwalunkwe attività oħra li ssir fl-unità. Il-klassifikazzjoni ta' l-attività prinċipali hija determinata b' referenza għan-NACE Rev. 1, l-ewwel fl-ogħla livell tal-klassifikazzjoni u wara f'livelli aktar dettaljati (il-ESA 95, 3.10). 2. L-industrija agrikola 1.14. Billi jinġabru flimkien il-KAU lokali kollha ingaġġati fl-istess tip ta' attività, huwa possibbli li tkun stabbilita industrija. Din tagħmilha possibbli li taqsam l-ekonomija skond l-industrija. Il-klassifikazzjoni ta' dawn l-industriji tiddependi fuq l-attività prinċipali ta' l-unità miġbura hekk flimkien. Fl-aktar livell dettaljat tal-klassifikazzjoni, industrija tinkludi l-KAU lokali kollha fl-istess klassi (livell ta' erba' numri) tan-NACE Rev. 1 u għalhekk ingaġġati fl-istess attività bħal dik definita fin-NACE Rev. 1. 1.15. Għalkemm l-industrija agrikola qabel kienet definita bħala grupp ta' unità ta' produzzjoni agrikola omoġenja, il-KAU lokali kienet magħżula bħala l-unità bażika ta' deskrizzjoni għall-EAA sabiex (i) l-approċċ għall-EAA isir skond is-sitwazzjoni ekonomika ta' l-agrikoltura, i.e. biex tkun ikkunsidrata bis-sħiħ l-eżistenza ta' ċertu attivitajiet sekondarji mhux agrikoli inseparabbli meta titkejjel l-attività produttiva totali ta' l-unità agrikola u (ii) tibqa' konsistenti mal-kumplament tal-kontijiet nazzjonali. Din tirrapreżenta partenza mill-approċċ analitiku ibbażat fuq il-kunċett ta' l-unità ta' produzzjoni omoġenja u fergħa omoġenja għal approċċ statistiku ibbażat fuq il-kunċett tal-KAU f'livell lokali u ta' industrija. 1.16. Attivitajiet sekondarji mhux agrikoli inseparabbli huma attivitajiet li l-ispejjeż tagħhom ma jistgħux jiġu osservati separatament minn dawk ta' l-attività agrikola. Eżempji ta' dawn huma l-ipproċessar ta' prodotti ta' l-irziezet fuq ir-razzett, il-forestrija, il-logging, it-turiżmu. L-output ta' l-industrija agrikola għalhekk jirriżulta minn żewġ tipi ta' attività: (i) attivitajiet agrikoli (ewlenin jew sekondarji) li jsiru minn unità agrikoli; (ii) attivitajiet sekondarji mhux agrikoli ta' unità agrikoli. 1.17. L-azjenda agrikola, li hija l-unità fil-preżent użata għall-istudji statistiċi ta' l-agrikoltura (ċensimenti, stħarriġ ta' l-istruttura ta' l-azjendi agrikoli), hija l-KAU lokali l-aktar xierqa għall-industrija agrikola (anke jekk ċertu unità oħra, bħall-koperattivi ta' l-inbid jew żejt taż-żebbuġa, jew unità li jagħmlu xogħol b' kuntratt, eċċ., iridu jkunu inklużi fiha). Minkejja dan, irid ikun emfasizzat li l-varjetà ta' attivitajiet agrikoli li jistgħu isiru f'azjendi agrikoli tagħmilhom tip speċjali ta' KAU lokali. L-applikazzjoni stretta tar-regola ta' il-ESA għall-unità u l-grupp tagħhom għandha fil-fatt tirriżulta fid-diviżjoni ta' l-azjenda agrikola f'ħafna KAU lokali separati f'każijiet fejn ħafna attivitajiet tal-klassi b' erba' numri tan-NACE Rev. 1 isiru fl-istess azjenda. L-adozzjoni ta' l-azjenda agrikola bħala l-KAU lokali ta' l-industrija agrikola fil-kontijiet nazzjonali u l-EAA hija bbażata fuq approċċ statistiku. 1.18. Għalhekk, il-kontijiet għall-industrija agrikola huma essenzalment simili għall-kontijiet ta' l-azjendi agrikoli (il-produzzjoni u l-ġenerazzjoni tal-kontijiet tad-dħul). Sabiex tkun evitata kull ambigwità, madankollu, għandu jkun emfasizzat li l-kontijiet agrikoli m' humiex kontijiet ta' impriżi li l-attività prinċipali tagħhom hija agrikola: l-ewwel, ma jinkludux l-attivitajiet mhux agrikoli ta' dawn l-azjendi (dawk li jistgħu jiġu isseparati mill-attivitajiet agrikoli jiġu esklużi). Barra minn hekk, jinkludu l-attivitajiet agrikoli ta' l-impriżi li l-attività prinċipali tagħhom m' hijiex agrikola. Konsegwentament, l-adozzjoni ta' l-azjenda agrikola bħala l-unità bażi għall-EAA ma tibdilx il-fatt li l-kontijiet agrikoli huma kontijiet ta' l-industrija agrikola. 1.19. Minħabba li industrija tikkonsisti fi grupp ta' unità li jagħmlu l-istess tip ta' attività, id-definizzjoni ta' l-industrija agrikola fl-EAA tiddependi fuq l-identifikazzjoni ta' l-attivitajiet karatteristiċi u l-unità f'dik l-industrija. L-għażla riżultanti ta' l-attivitajiet agrikoli karatteristiċi u l-unità tista' twassal għal xi differenzi bejn il-kontijiet ta' l-industrija agrikola ta' l-EAA u l-kontijiet nazzjonali (cf. 1.93). 1.20. L-industrija agrikola hija meqjusa bħala l-KAU kollha f'livell lokali miġbura flimkien li jagħmlu l-attivitajiet ekonomiċi li ġejjin (cf. 1.60 sa 1.66 għad-definizzjoni preċiża ta' l-industrija agrikola): - it-tkabbir ta' ħxejjex; prodotti tal-ġonna għas-suq; ortikoltura (inkluż il-produzzjoni ta' l-inbid u ż-żejt taż-żebbuġa minn għeneb u żebbuġ imkabbar mill-istess unità), - it-trobbija ta' l-annimali ta' l-irziezet, - il-produzzjoni ta' ħxejjex assoċjati ma' annimali tal-biedja, - ix-xogħol agrikolu b' kuntratt, - il-kaċċa, l-insib u t-tnissil ta' tjur, inkluż attivitajiet ta' servizzi relatati. 1.21. Minbarra l-azjendi agrikoli, l-industrija agrikola tikkonsisti f'unità magħmula minn gruppi ta' produtturi (e.g. koperattivi) li jipproduċu l-inbid u ż-żejt taż-żebbuġa w unità speċjalizzati li jipprovdu makkinarju, materjal u ħaddiema għat-twettiq ta' xogħol b' kuntratt. 1.22. Unità speċjalizzati li jipprovdu makkinarju, materjal u ħaddiema għat-twettiq ta' xogħol b' kuntratt fl-istadju tal-produzzjoni agrikola (impriżi kummerċjali ingaġġati f'xogħol b' kuntratt jew okkupanti agrikoli li jipprovdu servizzi bħala kuntratturi) huma meqjusa bħala parti mill-industrija agrikola. Taħt interpretazzjoni aktar stretta, dawn l-unità, li għandhom jiġu inklużi fl-industrija agrikola, iridu jwettqu xogħol li (a) jagħmel parti mill-proċess tal-produzzjoni agrikola, (b) għandu x' jaqsam mal-produzzjoni ta' prodotti agrikoli, (c) huwa mwettaq konswetudinarjament mill-azjendi agrikoli u (d) huwa attwalment imwettaq kollu kemm hu mill-unità speċjalizzati li jipprovdu makkinarju, materjal u ħaddiema. 1.23. Jekk, madankollu, ix-xogħol b' kuntratt m' huwiex imwettaq kollu kemm hu mill-unità speċjalizzati (e.g. jekk l-imprenditur jikri makkinarju imma jimpjega l-ħaddiema tiegħu stess) din l-attività tird tiġi rreġistrata fid-Diviżjoni 71 tan-NACE Rev. 1 (kiri ta' makkinarju u apparat mingħajr l-operatur); f'dan il-każ, l-ammonti imħallsa mill-okkupanti lill-impriżi li jkunu qegħdin jaħdmu taħt kuntratt għandhom jiġu rreġistrati bħala "prodotti u servizzi oħrajn" taħt "konsum intermedju" (cf. 2.108). 1.24. Minħabba li l-għan ta' l-EAA huwa li jkejjel, jiddeskrivi u janalizza l-formazzjoni tad-dħul mill-attività ekonomika agrikola (li, fl-Istati membri ta' l-UE, hija kważi esklussivament attività kummerċjali), kien deċiż li tkun eskluża din l-unità li għaliha l-attività agrikola hija biss attività tal-ħin liberu. B' kuntrast, l-unità ingaġġati fil-biedja bħala l-mezz ta' l-għixien tagħhom huma inklużi fil-EAA. Għandu jkun emfasizzat li l-output agrikolu mill-azjendi agrikoli għall-konsum tagħhom stess għandu jkun irreġistrat fil-EAA. 3. Attivitajiet sekondarji mhux agrikoli inseparabbli 1.25. L-użu tal-KAU lokali bħala l-unità bażika għall-industrija agrikola tirrikjedi l-irreġistrar ta' l-attivitajiet sekondarji mhux agrikoli fejn dawn ma jistgħux ikunu distinti mill-attività agrikola ewlenija. 1.26. L-attivitajiet sekondarji mhux agrikoli inseparabbli tal-KAU agrikoli lokali huma definiti bħala attivitajiet li għandhom x' jaqsmu mill-qrib mal-produzzjoni agrikola li għaliha l-informazzjoni dwar l-output, il-konsum intermedju, il-kumpens ta' l-impjegati, l-input tal-ħaddiema jew il-GFCF ma jistgħux jinfirdu mill-attività agrikola ewlenija matul il-perjodu ta' osservazzjoni statistika. 1.27. Il-karatteristiċi ewlenin ta' dawn l-attivitajiet sekondarji mhux agrikoli inseparabbli huma kif ġej: - għandhom ikunu intenzjonati għall-bejgħ jew tpartit (matul il-perjodu ta' l-ikkontjar jew aktar tard, wara li jinħażen), għall-użu finali tal-produttur stess jew bħala pagament bi tpartit (inkluż kumpens bi taprtit imħallas lill-impjegati), - m' għandhomx ikunu attivitajiet addizzjonali. Dawn ta' l-aħħar huma attivitajiet supplimentari (e.g. bejgħ, marketing, ħżin, trasport għalihom stess; ara il-ESA 95, 3.12 u 3.13, u l-SNA 93, 5.9 sa 5.16) li jsiru minn impriżi sabiex joħolqu l-kondizzjonijiet għall-ġestjoni ta' l-attivitajiet ewlenin jew sekondarji. Tipikament, l-output ta' l-attivitajiet addizzjonali jidher bħala input fit-tipi differenti ta' l-attività produttiva, - b' konvenzjoni, dawn jistgħu ma jinkludux l-attivitajiet li jinvolvu il-GFCF ta' prodotti mhux agrikoli (bħall-bini jew il-makkinarju) għalihom stess. Din il-produzzjoni għall-konsum finali tagħhom stess hija presunta li hija attività separabbli u hija rreġistrata bħala l-produzzjoni ta' KAU lokali identifikabbli. Servizzi ta' akkomodazzjoni li jitqiegħdu għad-disposizzjoni ta' l-impjegati bħala remunerazzjoni bi tpartit għandha titqies bl-istess mod (dawn jiġu rreġistrati bħala remunerazzjoni bi tpartit fil-ġenerazzjoni tal-kont tad-dħul), - għandhom ikunu karetteristiċi ta' azjendi agrikoli, i.e. għandhom ikunu ta' importanza ekonomika sinifikanti għal numru sinifikanti ta' azjendi, - "xogħol b' kuntratt" agrikolu m' huwiex attività mhux agrikola minħabba li huwa attività karatteristika (servizzi agrikoli) ta' l-industrija agrikola. 1.28. Għandha tkun inkluża biss dik il-parti ta' l-attività sekondarja mhux agrikola li hija inseparabbli. Konsegwentament, attività mhux agrikola għandha tkun inkluża fl-industrija agrikola jekk huwa mpossibbli li tinfired mill-attività ewlenija agrikola tal-KAU lokali, imma għandha tkun eskluża jekk tista' tinfired mill-attività ewlenija agrikola, f'liema każ l-attività sekondarja twassal għall-KAU lokali mhux agrikola. Il-kriterju ta' l-għażla għall-attivitajiet sekondarji mhux agrikoli inseperabbli m' huwiex wisq in-natura tal-prodott bħala t-tip ta' l-attività [5]. Bħala eżempju, servizzi ta' agri-turiżmu ipprovduti minn razzett għandhom jiġu inklużi biss jekk ma jistgħux jinfirdu mill-attivitajiet agrikoli tiegħu. Probabilment dan ma jkunx il-każ meta dawn l-attivitajiet isiru importanti. Għalhekk, prodotti mhux agrikoli ikkontjati fil-produzzjoni ta' l-industrija agrikola jistgħu ivarjaw ġeografikament u matul iż-żmien. 1.29. Zewġ tipi ewlenin ta' attività sekondarja mhux agrikola inseperabbli jistgħu jiġu distinti: - Attivitajiet li jirrapreżentaw kontinwazzjoni ta' l-attività agrikola u li tagħmel użu minn prodotti agrikoli. Din it-tip ta' attività tista' tinstab f'ħafna mill-Istati Membri ta' l-UE. L-ipproċessar ta' prodoti agrikoli hija l-attività tipika ta' dan il-grupp: L-ipproċessar ta' prodotti agrikoli - ħalib f'butir, krema, ġobnijiet, yoghurts u prodotti oħra tal-ħalib, - frott u ħaxix f'meraq tal-frott, ikel fil-laned, xorb alkoħoliku u prodotti oħra, - għeneb, għeneb magħsur u nbid fi prodotti alkoħoliċi (e.g. nbid sparkling, bħal Xampanja, u spiriti, bħal Cognac), - immaljar ta' materjal tal-ħaxix/tessili/suf, - il-produzzjoni ta' pâtés, foie gras u prodotti oħra tal-laħam ipproċessat, - l-ipproċessar ta' prodotti oħra agrikoli, L-għażla u l-ippakkjar ta' prodotti agrikoli, e.g. bajd u patata. - Attivitajiet li jinvolvu l-azjenda agrikola u l-mezzi tagħha ta' produzzjoni agrikola (apparat, stallazzjonijiet, bini, ħaddiema). Dawn l-attivitajiet huma bażikament dawn li ġejjin: - agri-turiżmu - ikkampjar, servizzi ta' ikel, lukandi, tipi varji ta' akkomodazzjoni, eċċ., - ħwienet agrikoli - attivitajiet ta' kummerċ bl-imnut li jikkonċerna prodotti li m' humiex dawk ta' l-azjenda. Bejgħ dirett ta' prodotti agrikoli, nejjin jew ipproċessati, jiġu rreġistrati fl-output tal-prodotti konċernati, - sport u rikreazzjoni rurali – l-użu ta' art għal attivitajiet bħal golf, irkib fuq iż-żwiemel, kaċċa, sajd, eċċ., - servizzi għal terzi persuni - e.g. kiri u tiswija ta' makkinarju agrikolu, proġetti ta' tisqija, servizzi ta' pariri agrikoli, ħażna ta' prodotti, manteniment tal-bini ta' l-irziezet, servizzi kummerċjali dwar prodotti agrikoli, trasport ta' prodotti agrikoli, eċċ. Dawn is-servizzi għandhom jiġu rreġistrati bħala attivitajiet sekondarji, biss jekk jitwettqu għal terzi persuni. Meta jitwettqu għalihom, dawn ikunu attivitajiet addizzjonali, li m' humiex irreġistrati fil-kontijiet (cf. 1.27), - servizzi ta' pajsaġġi – qtugħ ta' ħaxix, hedge-trimming, tneħħija ta' borra, tpoġġija, zriegħ u manteniment ta' għelieqi u imkejjen simili, - tkabbir tal-ħut, - attivitajiet oħra li jinvolvu l-użu ta' l-art u l-mezzi tal-produzzjoni agrikola. 1.30. Il-lista ta' l-attivitajiet sekondarji mhux agrikoli(cf. 1.29) hija madankollu mogħtija b' illustrazzjoni u ma tapplikax f'kull pajjiż. Għall-kuntrarju, kull pajjiż irid iħejji l-lista tiegħu stess ta' l-attivitajiet sekondarji mhux agrikoli inseperabbli, skond il-karatteristiċi ta' l-agrikoltura tiegħu. Il-lista trid titħejja f'kollaborazzjoni mad-dipartiment tal-kontijiet nazzjonali sabiex ikun żgurat li l-EAA huma kompatibbli mal-fergħa tal-kontijiet agrikoli u l-kontijiet ta' dawn l-attivitajiet mhux agrikoli kif imħejjija għall-għanijiet tal-kontijiet nazzjonali (i.e. biex ikun żgurat li l-ebda attività ma titħalla barra jew tingħadd darbtejn). 1.31. L-attivitajiet agrikoli sekondarji ta' unità mhux agrikoli huma negliġibbli u b' konvenzjoni huma rreġistrati bħala zero. Il-produzzjoni agrikola imwettqa minn unità mhux agrikoli hija fil-fatt ikkunsidrata li hija dejjem separabbli, skond id-data ta' l-ikkontjar, minħabba l-karatteristiċi speċifiċi tal-prodotti u l-mezzi tal-produzzjoni agrikola u kif ukoll is-sorsi tad-data u l-metodi użati għat-tħejjija ta' l-EAA riżultanti (cf. taqsima E tal-kapitolu I u taqsimiet B u C tal-kapitolu II). Sabiex l-EAA ikun ibbażat fuq il-kunċett ta' l-industrija, l-output tal-prodotti agrikoli kollha, minbarra dawk il-prodotti li jsiru mill-attivitajiet sekondarji ta' KAU lokali mhux agrikoli, għandha titkejjel. Minħabba li din b' konvenzjoni hija meqjusa bħala zero, l-output agrikolu kollu għandu jkun irreġistrat (bl-eċċezzjoni ta' l-output ta' dawk l-unità li għalihom l-attività agrikola hija biss attività tal-ħin liberu; cf. 1.24). 1.32. Prodotti u servizzi mhux agrikoli prodotti minn azjendi agrikoli m' humiex inklużi fl-EAA ħlief jekk dawn ikunu r-riżultat ta' attivitajiet sekondarji inseparabbli. Bħala eżempju, jekk l-unità jinkludu ħafna proċessi tal-produzzjoni integrati vertikalment (e.g. impriżi ingaġġati fil-qatla, ippakkjar u ippakkjar bla arja ta' tjur, l-għażla, il-ħasil, u l-ippakkjar minn qabel ta' patata u ħxejjex oħra, issortjar, tħejjija u bejgħ ta' zrieragħ; koperattivi li jipprovdu spazju għall-ħażna u li jbiegħu il-prodotti, eċċ.), l-industrija agrikola tinkludi biss il-parti ta' l-attività tagħhom li għandha x' taqsam mal-produzzjoni agrikola kif definita f'1.62 u 1.63, u għall-attivitajiet mhux agrikoli inseparabbli. C. IL-KEJL TA' L-OUTPUT 1.33. Skond il-ESA 95, l-output ta' l-industrija jirrapreżenta l-prodotti kollha prodotti matul il-perjodu ta' l-ikkontjar konċernat mill-unità kollha ta' l-industrija minbarra l-prodotti u servizzi prodotti u kkonsmati matul l-istess perjodu ta' l-ikkontjar mill-istess unità. Il-kejl ta' l-output agrikolu huwa bbażat [6] fuq l-adattament ta' din ir-regola ta' il-ESA, ma' l-inklużjoni fl-output agrikolu ta' parti mill-output ikkonsmat mill-unità agrikoli innifishom (cf. 2.032 sa 2.036). Għalhekk fil-EAA, l-output agrikolu jirrapreżenta is-somma ta' l-output ta' l-unità fl-industrija (minbarra l-output għall-konsum intermedju mill-istess unità), u magħha l-output użat għall-konsum intermedju mill-istess unità, iżda dan l-output irid jikkonċerna żewġ attivitajiet bażiċi differenti (bħal prodotti tal-ħxejjex intenzjonati biex jintużaw bħala għalf ta' l-annimali) u li tissodisfa ċerti kriterji (stabbiliti f'2.055). 1.34. Ir-regola ta' il-ESA kienet adattata minħabba n-natura speċjali ta' l-industrija agrikola: - l-ammont ta' l-output agrikolu użat fl-istess unità bħala konsum intermedju huwa akbar fl-agrikoltura milli f'setturi oħra ta' l-ekonomija, - l-azjenda agrikola tinkludi varjetà kbira ta' attivitajiet agrikoli li għandhom x' jaqsmu mill-qrib ma' xulxin (b' waħda mill-attivitajiet tkun il-bażi għall-kontinwazzjoni ta' l-attività l-oħra, bħall-produzzjoni ta' ċereali u ħaxix mnixxef għall-għalf ta' l-annimali; konnessjonijiet mill-qrib fl-użu tal-fatturi tal-produzzjoni bħall-apparat u l-makkinarju). Il-kontenut varju ta' l-azjenda agrikola, mingħajr ma' tpoġġi fil-kwistjoni l-karatterizzazzjoni tagħha bħala KAU lokali, tagħmilha każ speċjali ħafna meta mqabbla ma' KAU lokali f'partijiet oħra ta' l-ekonomija (cf. 1.17). L-għan tal-kontijiet li jaqsmu l-ekonomija f'industriji huwa, parzjalment, li jkunu riflessi ċ-ċirkulazzjonijiet fil-proċess tal-produzzjoni: il-ħolqien, it-trasformazzjoni, il-kummerċ u t-trasferiment tal-valur ekonomiku. L-attivitajiet differenti imwettqa mill-azjenda agrikola ma jiġux ikkunsidrati kollha jekk jitkejjel biss l-output u titħalla barra l-art agrikola. 1.35. Dan l-adattament tar-regola ta' il-ESA jirrikjedi trattament speċjali għall-ċertu prodotti bħall-prodotti agrikoli intenzjonati għall-użu bħala għalf fuq l-art agrikola, għeneb użat għall-produzzjoni ta' l-inbid u żebbuġ użat għall-produzzjoni taż-żejt taż-żebbuġa, u prodotti agrikoli intenzjonati għall-użu bħala konsum intermedju għall-attivitajiet sekondarji mhux agrikoli inseparabbli. 1.36. Kummerċ f'annimali ħajjin bejn azjendi agrikoli u importaturi ta' annimali ħajjin huma s-suġġett ta' trattament speċjali minħabba li huma kkunsidrati bħala fil-progress tax-xogħol (cf. il-kapitolu II). D. IS-SEKWENZA TAL-KONTIJIET 1. Is-sekwenza tal-kontijiet kif stipulata fil-ESA 95 1.37. L-EAA huma bbażati fuq sekwenza ta' kontijiet inter-relatati. Fil-ESA 95, is-sekwenza sħiħa tal-kontijiet tinkludi l-kontijiet kurrenti, il-kontijiet ta' l-akkumulazzjoni u l-balance sheets. Dawn il-kontijiet differenti jagħmluha possibbli li jiġu rreġistrati operazzjonijiet u ċirkulazzjonijiet oħra li għandhom x' jaqsmu ma' aspetti speċifiċi taċ-ċiklu ekonomiku (bħala eżempju, il-produzzjoni) f'qafas ordnat. Dawn l-operazzjonijiet ivarjaw mill-ġenerazzjoni ta' dħul permezz ta' dħul akkumulat f'forma ta' attiv, sad-distribuzzjoni u d-distribuzzjoni mill-ġdid. Il-punti li jibbilanċjaw li jitnaqqsu minnhom imbgħad jintużaw għall-kejl tar-rendiment ekonomiku. 1.38. Il-kontijiet kurrenti għandhom x' jaqsmu mal-produzzjoni, id-distribuzzjoni u d-distribuzzjoni mill-ġdid tad-dħul u l-użu tiegħu fil-forma ta' konsum finali; jagħmluha possibbli li jiġi kkalkulat "it-tifdil", li huwa l-parti essenzali ta' l-akkumulazzjoni. Il-kontijiet ta' l-akkumulazzjoni janalizzaw il-partijiet varji tat-tibdil fl-attiv u l-passiv ta' l-unità u jagħmluha possibbli li jkun irreġistrat it-tibdil fil-valur nett (id-differenza bejn l-attiv u l-passiv). Il-balance sheets juru l-attiv u l-passiv totali ta' l-unità fil-bidu u t-tmiem ta' sena ta' l-ikkontjar, flimkien mal-valur nett tagħhom. Iċ-ċirkulazzjonijiet għal kull oġġett ta' l-attiv u l-passiv irreġistrat fil-kontijiet ta' l-akkumulazzjoni iridu jerġgħu jiġu eżaminati fil-kont tat-"tibdil fil-balance sheets" (il-ESA 95, 8.04). 1.39. Is-sekwenza sħiħa tal-kontijiet imsemmija fuq tapplika biss għall-unità istituzzjonali, is-setturi u s-sottosetturi. Il-ESA 95 tassumi li m' hemmx għalfejn titħejja sekwenza sħiħa ta' kontijiet għal KAU lokali u għal industrija minħabba li unità rari jkollha l-kapaċità li żżomm prodotti u attiv f'isimha jew li tirċievi u tiddistrubwixxi dħul. 2. Is-sekwenza tal-kontijiet ta' l-EAA 1.40. Minħabba li l-EAA huma bbażati fuq il-kunċett ta' industrija, is-sekwenza tal-kontijiet skond il-ESA 95 għandha tkun limitata għall-ewwel kontijiet tal-kontijiet kurrenti: - il-kont tal-produzzjoni u - l-ġenerazzjoni tal-kont tad-dħul li l-punti tagħhom li jibbilanċjaw huma l-valur miżjud u r-riżultat mill-ġestjoni rispettivament (cf. it-tabelli 1 u 2 taħt). 1.41. Minkejja dan, hu maħsub li, minħabba l-karatteristiċi speċifiċi ta' l-agrikoltura, għandu jkun possibbli li jitħejjew kontijiet oħra, mill-anqas parzjalment, sabiex iċ-ċirkulazzjonijiet relevanti ikunu jistgħu jiġu attribwiti lilhom. Il-kontijiet konċernati (cf. it-tabelli 3 u 4 taħt) huma li ġejjin: - il-kont tad-dħul imprenditorjali (wieħed mill-kontijiet kurrenti) u - il-kont kapitali (wieħed mill-kontijiet ta' l-akkumulazzjoni). 1.42. L-estensjoni ta' din is-sekwenza ta' kontijiet qiegħda tiġi kkunsidrata biex tinkludi ċerti oġġetti (ċirkulazzjonijiet) fil-kont dwar "it-tibdil l-ieħor fl-attiv" fil-kontijiet ta' l-akkumulazzjoni (i.e. ċertu titli taħt “ tibdil ieħor fil-volum fl-attiv” u l-kont ta' l-evalwazzjoni mill-ġdid) u l-balance sheet. 1.43. Fuq il-bażi ta' l-istruttura tat-tabelli u l-ikkontjar fil-ESA 95, is-sekwenza tal-kontijiet ta' l-EAA tista' tiġi deskritta kif muri fit-tabelli 1 sa 4. A. Il-kontijiet kurrenti It-tabella 1: Il-kont tal-produzzjoni L-użu | Ir-riżorsi | P.2 | Il-konsum intermedju | 50 | P.1 | L-output | 100 | B.1b | Il-valur miżjud gross | 50 | | | | K.1 | Il-konsum ta' kapital fiss | 10 | | | | B.1n | Il-valur miżjud nett | 40 | | | | It-tabella 2: Il-kont tal-ġenerazzjoni tad-dħul L-użu | Ir-riżorsi | D.1 | Il-kumpens ta' l-impjegati | 10 | B.1n | Il-valur miżjud nett | 40 | D.29 | Taxxi oħra fuq il-produzzjoni | 5 | | | | D.39 | Sussidji oħra fuq il-produzzjoni | –10 | | | | B.2n/B.3n | Ir-riżultat nett mill-ġestjoni/id-dħulimħallat nett | 35 | | | | It-tabella 3: Il-kont tad-dħul imprenditorjali | L-użu | Ir-riżorsi | D.4 | Dħul minn proprjetà | 10 | B.2n/B.3n | Ir-riżultat nett mill-ġestjoni/id-dħulimħallat nett | 35 | D.41 | Imgħax | 5 | | | | D.45 | Renti | 5 | D.4 | Dħul minn proprjetà | 1 | | | | D.41 | Imgħax | 1 | | | | D.42 | Dħul distrubwit ta' korporazzjonijiet | | | | | D.43 | Dħul investit mill-ġdid fuq investiment barrani Dirett | | | | | D.44 | Dħul minn proprjetà attribwit lil detenturi ta'poloz ta' l-assigurazzjoni | | | | | D.45 | Renti fuq artijiet u fuq attiv tas-saff tal-ħamrijata' taħt il-wiċċ ta' l-art | | B.4n | Id-dħul imprenditorjali nett | 26 | | | | B. Il-kontijiet ta' l-akkumulazzjoni It-tabella 4: Il-kont tal-kapital It-tibdil fl-attiv | It-tibdil fil-passiv u fil-valur nett | B.10.1 | Tibdil fil-valur nett minħabba trasferiment ta' tifdil u kapital | | B.8n | Tifdil nett | | | | | D.9 | Trasferiment ta' kapital, riċevibbli | 10 | | | | D.92 | Għotjiet ta' investiment | 5 | | | | D.99 | Trasferimenti oħra ta' kapital | 5 | | | | D.9 | Trasferimenti ta' kapital, pagabbli | | | | | D.91 | Taxxi fuq il-kapital | | | | | D.99 | Trasferimenti oħra ta' kapital | | P.51 | Il-formazzjoni ta' kapital fiss gross (GFCF) | 100 | B.10.1 | Tibdil fil-valur nett ikkawżat minn trasferiment ta' tifdil u kapital | | P.511 | L-akkwisti, mnaqqsa bit-tnaqqis fl-attiv fiss tanġibbli | 85 | | | | P.511a | GFCF fi art mizrugħa | 10 | | | | P.511b | GFCF f'bhejjem | 15 | | | | P.511c | GFCF f'makkinarju u apparat | 20 | | | | P.511d | GFCF f'apparat tat-trasport | 20 | | | | P.511e | GFCF f'bini agrikolu | 20 | | | | P.511f | GFCF f'xogħol ieħor minbarra titjib fl-artijiet (bini ieħor, strutturi, eċċ.) | | | | | P.512 | L-akkwisti, mnaqqsa bit-tnaqqis fl-attiv fiss mhux tanġibbli (software eċċ.) | 10 | | | | P.513 | Addizzjonijiet għall-valur ta' attiv mhux prodott mhux finanzjarju | 5 | | | | P.513a | Titjib maġġuri fl-artijiet | 4 | | | | P.513b | L-ispejjeż tat-trasferiment tat-titli ta' l-artijiet u d-drittijiet tal-produzzjoni | 1 | | | | K.1 | Il-konsum ta' kapital fiss | 10 | | | | P.52 | Tibdil fl-inventarji | 5 | | | | P.53 | L-akkwisti, mnaqqsa bit-tnaqqis fil-valuables | | | | | K.2 | L-akkwisti, mnaqqsa bit-tnaqqis fl-attiv mhux prodott mhux finanzjarju | | | | | K.21 | L-akkwisti, mnaqqsa bit-tnaqqis fl-artijiet u attiv ieħor mhux prodott tanġibbli | | | | | K.22 | L-akkwisti, mnaqqsa bit-tnaqqis fl-attiv mhux prodott mhux tanġibbli (drittijiet tal-produzzjoni, eċċ.) | | | | | B.9 | Self mogħti nett (+)/Self akkwistat nett(-) | | | | | 1.44. Wieħed irid iżomm f'moħħu li l-operazzjonijiet u l-istokk imniżżla f'italics f'tabelli 3 u 4 huma punti li: - m' humiex relevanti għall-EAA minħabba li jintuża l-kunċett ta' industrija u s-sekwenza tal-kontijiet m' hijiex sħiħa. It-titli konċernati huma t-titli D.42 Dħul distrubwit ta' korporazzjonijiet, D.43 Dħul investit mill-ġdid fuq investiment barrani dirett, D.44 Dħul minn proprjetà attribwit lil detenturi ta' poloz ta' l-assigurazzjoni u D.45 Renti taħt ir-Riżorsi ta' tabella 3 u t-titli B.8n Tifdil nett, B.10.1 Tibdil fil-valur nett ikkawżat minn trasferiment ta' tifdil u kapital u B.9 Self mogħti nett (+)/Self akkwistat nett(-) f'Tabella 4 jew - m' humiex irreġistrati, jew minħabba nuqqas ta informazzjoni kredibbli inkella minħabba li fil-preżent huma ta' interess limitat għall-għanijiet ta' l-EAA. It-titli imsemmija huma D.9 Trasferimenti ta' kapital, pagabbli, D.91 Taxxi fuq il-kapital u D.99 Trasferimenti oħra ta' kapital, P.53 L-akkwisti, mnaqqsa bit-tnaqqis fil-valuables, K.2 L-akkwisti, mnaqqsa bit-tnaqqis fl-attiv mhux prodott mhux finanzjarju, K.21 L-akkwisti, mnaqqsa bit-tnaqqis fl-l-artijiet u attiv ieħor mhux prodott tanġibbli u K.22 L-akkwisti, mnaqqsa bit-tnaqqis fl-attiv mhux prodott mhux tanġibbli (drittijiet tal-produzzjoni, eċċ.) f'Tabella 4. Ftit minn dawn (e.g. D.91, K.2, K.21 u K.22) jistgħu jiġu rreġistrati fl-EAA f'data oħra aktar tard. 1.45. Il-kont tal-produzzjoni jirreġistra operazzjonijiet dwar il-proċess tal-produzzjoni. Jinkludi l-output taħt "Ir-riżorsi" u l-konsum intermedju taħt "L-użu". Il-valur miżjud, i.e. il-punt li jibbilanċja, jista' jiġi ikkalkulat jew qabel inkella wara l-konsum intermedju ta' kapital fiss (il-valur miżjud gross jew nett). Minħabba li l-output huwa vvalutat skond l-istess prezz bażiku u l-konsum intermedju skond il-prezz tax-xerrej, il-valur miżjud jinkludi s-sussidji imnaqqsa bit-taxxi fuq il-prodotti. 1.46. Il-ġenerazzjoni tal-kont tad-dħul għandha x' taqsam mal-formazzjoni tad-dħul li jirriżulta mill-proċess tal-produzzjoni u l-attribwit tiegħu għall-kost tal-produzzjoni tal-"ħaddiema" u l-ġestjoni ġenerali (fil-forma ta' taxxi u sussidji). Ir-riżultat mill-ġestjoni, i.e. il-punt li jibbilanċja, jikkorrispondi għad-dħul li l-unità jiġġeneraw billi jużaw l-attiv tal-produzzjoni tagħhom. Fil-każ ta' impriżi mhux inkorporati fis-settur tad-djar, il-punt li jibbilanċja ta' dan il-kont inkondizzjonalment fih element li jikkorrispondi għal remunerazzjoni għal xogħol imwettaq mis-sid jew membri tal-familja tiegħu li ma jistax ikun distint mill-profitti tiegħu bħala imprenditur. Dan huwa imsemmi bħala "dħul imħallat" (il-ESA 95, 8.19). 1.47. Il-kont tad-dħul imprenditorjali jagħmilha possibbli li jitkejjel dħul li huwa simili għall-kunċett ta' profitt kurrenti qabel id-distribuzzjoni u t-taxxi fuq id-dħul, kif konswetudinarjament isir fl-ikkontjar kummerċjali. 1.48. Il-kont tal-kapital jagħmilha possibbli li jkun determinat kemm huma l-akkwisti imnaqqsa bit-tnaqqis fl-attiv mhux finanzjarju mit-trasferimenti tat-tifdil u l-kapital. Juri s-self mogħti u s-self akkwistat. M' huwiex possibbli li jitħejja kont tal-kapital sħiħ għall-agrikoltura minħabba li, minkejja li ċertu ċirkolazzjonijiet jistgħu b' mod ċar jiġu attribwiti lil din l-industrija, oġġetti oħra (e.g. tifdil nett, il-bilanċ tas-sekwenza tal-kontijiet kurrenti) ma jistax jiġi kkalkulat fuq il-bażi ta' industrija. Minkejja dan, meta jkunu rreġistrati kemm jista' jkun possibbli it-tibdiliet fil-valur ta' l-attiv mhux finanzjarju fl-industrija (ikkawżat mill-akkwisti, it-tnaqqis u l-konsum ta' kapital fiss) u trasferimenti ta' kapital riċevuti mill-industrija, tinkiseb informazzjoni prezzjuża dwar is-sitwazzjoni ekonomika u tal-balance-sheet tagħha (u informazzjoni dwar id-dħul iġġenerat mill-proċess tal-produzzjoni). E. IS-SORSI TAD-DATA U L-METODI TAL-KALKOLU GĦAT-TĦEJJIJA TA' L-EAA 1.49. Waħda mill-karatteristiċi ewlenin ta' l-EAA hija l-adattament tal-formula "il-kwantità x il-prezz" meta jitkejjel l-output tal-maġġoranza l-kbira tal-prodotti. Dan l-approċċ kien ipprovokat l-aktar mid-diffikultà li jitħejjew il-kontijiet agrikoli ibbażati fuq kampjuni rapreżentattivi tal-kontijiet kummerċjali. 1.50. L-evalwazzjoni ta' l-output agrikolu tista' normalment tkun ibbażata fuq ir-riżorsi, i.e. l-istima tal-kwantitajiet prodotti (miġbura) ibbażati fuq l-estimi ta' l-artijiet miżrugħa, jew fuq l-użu, i.e. fuq l-estimi tax-xiri mill-fergħat ta' l-użu tal-prodotti agrikoli, esportazzjoni netta mill-importazzjoni, li magħhom għandhom jingħaddu ċertu kwantitajiet użati għall-konsum intermedju mill-industrija agrikola, tibdil fl-istokk tal-produttur u l-użu proprju (li ħafna minnhom huwa l-konsum finali tagħhom stess). Dan l-approċċ ta' l-aħħar jista' jirriżulta li huwa xieraq ħafna f'każi fejn ix-xerrejja ta' dawn il-prodotti agrikoli huma identifikabbli u l-erba' partijiet l-oħra ta' l-użu huma illimitati (bħala eżempju, prodotti li jirrikjedu ipproċessar preliminari qabel ikunu jistgħu jintużaw, bħaz-zokkor, tabakk, eċċ.). Minkejja dan, hija meħtieġa balance sheet fiżika sabiex tkun ivverifikata l-konsistenza u l-kredibilità tad-data. 1.51. Statistika dwar il-qatla, esportazzjoni/importazzjoni ta' annimali ħajjin u d-daqs tal-merħliet huma s-sorsi ewlenin għal-kejl ta' l-output ta' l-annimali. L-output tal-prodotti ta' l-annimali (l-aktar ħalib) huwa stmat ġeneralment billi jintuża l-bejgħ lill-fergħat ta' l-użu (dawk li jipproċessaw il-ħalib, dawk li jippakkjaw) minħabba l-użu speċifiku li jitpoġġew fih. 1.52. Deskrizzjoni aktar dettaljata tal-metodi tal-kalkolu tingħata fil-kapitolu II. 1.53. Ħafna prodotti intermedji jistgħu bażikament jintużaw biss fl-agrikoltura (zrieragħ u stokk biex jinżera', fertilizzanti, pestiċidi, eċċ.). F'dan il-każ ix-xiri li għandu x' jaqsam ma' l-agrikoltura huwa bbażat fuq id-data li tikkonċerna l-bejgħ mill-fergħat li jissupplixxu dawn il-prodotti intermedji (wara l-inklużjoni tal-kummerċ estern). 1.54. L-applikazzjoni ta' din ir-regola m' hijiex mingħajr riskji, madankollu. Fil-fatt, il-bejgħ mill-produtturi ta' prodotti għall-konsum intermedju, li huma l-aktar użati fl-agrikoltura, mhux neċessarjament jikkorrispondu għax-xiri ta' dawn il-prodotti mis-settru agrikolu, minħabbar li l-fertilizzanti, il-pestiċidi, eċċ. jistgħu jinxtraw ukoll għal għanijiet oħra (stokk ta' unità kummerċjali, konsum ta' unità oħrajn bħal parks pubbliċi u djar eċċ.). F. IL-KLASSIFIKAZZJONI 1. Ġenerali 1.55. L-EAA huma parti integrali mis-sistema tal-kontijiet Ewropea u għalhekk għat-tħejjija tagħhom tintuża l-klassifikazzjoni ġenerali ta' l-attivitajiet ekonomiċi tal-Eurostat, in-NACE Rev. 1. In-NACE Rev. 1 hija nomenklatura ta' attivitajiet f'erba' livelli li kienet tħejjiet fl-1990. Hija fil-fatt reviżjoni tal-klassifikazzjoni industrijali ġenerali ta' l-attivitajiet ekonomiċi fil-Komunitajiet Ewropej, jew NACE, li kienet ippubblikata l-ewwel darba mill-Eurostat fl-1970. 1.56. In-NACE Rev. 1 hija verżjoni aktar dettaljata ta' l-ISIC Rev. 3 [7], adattata għal ċirkostanzi speċifikament Ewropej. In-NACE Rev. 1 hija wkoll diretta marbuta mal-klassifikazzjoni statistika tal-prodotti skond l-attività (CPA) fil-Komunità Ekonomika Ewropea, li minn naħa tagħha hija bbażata fuq il-klassifikazzjoni tal-prodott ċentrali tan-Nazzjonijiet Uniti (CPC). 1.57. In-NACE Rev. 1 hija klassifikazzjoni ta' attivitajiet li hija użata biex tiddefenixxi l-industrijifil-kontijiet nazzjonali. Hija bbażata fuq is-sistema ta' kodiċi f'erba' livelli deskritta taħt: - livell preliminari, li fih titli identifikati b' kodiċi alfabetiku li jirrapreżenta "taqsimiet", - livell intermedju, li fih titli identifikati b' kodiċi alfabetiku b' żewġ ittri li jirrapreżenta "sotto taqsimiet", - it-tieni livell, li fih titli identifikati b' kodiċi numeriku b' żewġ numri li jirrapreżenta "diviżjonijiet", - it-tielet livell, li fih titli identifikati b' kodiċi numeriku bi tlett numri li jirrapreżenta "gruppi", - ir-raba' livell, li fih titli identifikati b' kodiċi numeriku b' erba' numri li jirrapreżenta "klassijiet". 1.58. Kull livell fi klassifikazzjoni ta' attivitajiet ekonomiċi jista' jiġi definit mill-prodotti u servizzi karatteristiċi tiegħu. Għalhekk, il-CPA tintuża biex tiddeskrivi fid-dettall l-attivitajiet ekonomiċi varji fl-industrija agrikola b' demarkazzjoni addizzjonali ta' żewġ numri li tipprovdi definizzjoni aktar dettaljata tat-titli. 1.59. L-industrija tikkorrispondi għall-grupp tal-KAU lokali ingaġġati fl-istess attività ekonomika jew simili għaliha. Fl-aktar livell dettaljat tal-klassifikazzjoni, industrija tinkludi l-KAU lokali kollha fl-istess klassi (erba' numri) tan-NACE Rev. 1 u li għalhekk huma ngaġġati fl-istess attività kif definita f'din in-nomenklatura (il-ESA 95, 2.108). Definizzjoni tal-qasam ta' l-industrija agrikola għalhekk teħtieġ dikjarazzjoni preċiża ta': - l-attivitajiet karatteristiċi tagħha, - l-unità karatteristiċi ta' l-EAA. 2. Definizzjoni ta' l-attivitajiet karatteristiċi ta' l-agrikoltura 1.60. L-industrija agrikola, kif deskritta fil-EAA, tikkorrispondi għal Diviżjoni 01 fin-NACE Rev. 1. 1.61. L-EAA huwa kont satellita fil-qafas tal-kontijiet nazzjonali, li l-kunċetti, prinċipji u regoli bażiċi tiegħu huma bbażati fuq il-ESA 95. Madankollu, dawn ta' l-aħħar jipprovdu biss qafas ġenerali għall-ekonomija globali, u jridu jiġu adattati għall-ħtiġijiet speċifiċi ta' l-agrikoltura. Dawn il-ħtiġijiet partikolari joħorġu l-aktar mill-għanijiet speċifiċi ta' l-EAA, id-disponibilità tas-sorsi tad-data u l-karattru speċjali ta' l-unità agrikoli u l-attivitajiet ekonomiċi tagħhom. In-natura speċifika tal-kontijiet satellita teħtieġ it-tħejjija ta' lista ta' attivitajiet agrikoli ta' l-EAA, li ovvjament trid tkun ibbażata fuq in-NACE Rev. 1. 1.62. Għall-għanijiet tal-kontijiet nazzjonali l-industrija agrikola hija definita bħala l-unità li jwettqu, jew waħidhom inkella flimkien ma' attivitajiet ekonomiċi sekondarji oħra, attivitajiet li jaqgħu taħt Diviżjoni 01 tan-NACE Rev. 1 "Agrikoltura, kaċċa u attivitajiet ta' servizzi relatati". Diviżjoni 01 fiha [8]: - Grupp 01.1: Tkabbir ta' ħxejjex; market gardening; ortikoltura; - Grupp 01.2: Trobbija ta' l-annimali għall-biedja; - Grupp 01.3: Tkabbir ta' ħxejjex flimkien ma' trobbija ta' l-annimali għall-biedja (biedja mħallta); - Grupp 01.4: Attivitajiet ta' servizzi agrikoli jew biedja,hlief attivitajiet veterinarji; - Grupp 01.5: Kaċċa, insib u tnissil ta' tjur, inkluż attivitajiet ta' servizzi relatati. 1.63. Il-lista ta' l-attivitajiet agrikoli karatteristiċi ta' l-EAA tikkorrispondi għal dawn il-ħames gruppi ta' attivitajiet (01.1 sa 01.5), imma bid-differenzi li ġejjin: - l-inklużjoni tal-produzzjoni ta' l-inbid u ż-żejt taż-żebbuġa (esklussivament bl-użu ta' għeneb u żebbuġ imkabbar mill-istess azjenda), it-tkabbir ta' materjali tal-ħaxix għall-immaljar, siġar tal-Milied, siġar tal-frott, dwieli u siġar zgħar ornamentali (li jaqgħu taħt Diviżjoni 02, Forestrija), - minbarra l-attivitajiet li jikkonċernaw il-produzzjoni ta' zrieragħ favur u kontra l-multiplikazzjoni u ċertu attivitajiet li, fin-NACE Rev. 1, huma kkunsidrati bħala servizzi agrikoli (i.e. it-tħaddim ta' sistemi ta' tisqija, id-disinn, iż-żrigħ u l-manteniment ta' ġonna, parks u siti bil-ħaxix għall-faċilitajiet sportivi u affarijiet simili, qtugħ ta' siġar u hedge trimming; xogħol agrikolu b' kuntratt biss huwa ikkunsidrat hawnhekk). 3. Definizzjoni ta' l-unità karatteristiċi ta' l-agrikoltura 1.64. L-unità kollha li jwettqu attivitajiet karatteristiċi ta' l-industrija agrikola ta' l-EAA iridu jiġu inklużi. L-unità imsemmija iwettqu l-attivitajiet inklużi fil-gruppi li ġejjin fin-NACE Rev. 1: - grupp 01.1: Tkabbir ta' ħxejjex; market gardening; ortikultura - produzzjoni ta' zrieragħ: l-unità ingaġġati biss fil-multiplikazzjoni taż-żrieragħ, - produzzjoni ta' nbid (żejt taż-żebbuġa): l-unità ingaġġati biss f'din it-tip ta' produzzjoni minn għeneb (żebbuġ) imkabbar mill-istess unità u gruppi ta' produtturi (e.g. koperattivi) [9], - grupp 01.2: Trobbija ta' l-annimali għall-biedja, - grupp 01.3: Tkabbir ta' ħxejjex flimkien ma' trobbija ta' l-annimali għall-biedja (biedja mħallta); - grupp 01.4: Attivitajiet ta' servizzi agrikoli jew biedja,hlief attivitajiet veterinarji; - minbarra unità li jwettqu attivitajiet ta' servizzi agrikoli li m' humiex b' kuntratt ta' xogħol (i.e. unità li joperaw sistemi ta' tisqija jew iwettqu servizzi li jikkonċernaw id-disinn, iż-żrigħ u l-manteniment tal-ġonna, parks u siti bil-ħaxix għall-faċilitajiet sportivi u affarijiet simili, qtugħ ta' siġar u hedge trimming), - grupp 01.5: Kaċċa, insib u tnissil ta' tjur, inkluż attivitajiet ta' servizzi relatati. 1.65. Il-lista taħt 1.64 għandha tkun estiża biex tinkludi unità li jipproduċu siġar tal-Milied, siġar tal-frott, dwieli u siġar zgħar ornamentali w unità ta' produzzjoni ta' materjali tal-ħaxix għall-immaljar. 1.66. Wieħed jista' jara mill-lista li, ħlief għall-azjendi agrikoli, l-unità karatteristiċi l-oħra ta' l-agrikoltura huma: gruppi ta' produtturi li jipproduċu nbid u żejt taż-żebbuġa u unità speċjalizzati li jwettqu xogħol agrikolu b' kuntratt (cf. 1.20 u 1.21). Wieħed għandu jiftakar li l-unità li għalihom l-attività agrikola hija biss attività tal-ħin liberu m' humiex inklużi ma' l-unità karatteristiċi ta' l-agrikoltura (cf. 1.24). 4. Osservazzjonijiet dwar affarijiet varji (a) Grupp 01.1: Tkabbir ta' ħxejjex; market gardening; ortikultura 1.67. Grupp 01.1, "Ħxejjex", huwa mqassam b' mod sistematiku li jagħmilha possibbli li jikklassifika l-attivitajiet kollha tal-produzzjoni tal-ħxejjex fl-Istati Membri ta' l-UE u l-attivitajiet tal-ħsad tal-ħxejjex (pjanti jew frott selvaġġ). 1.68. Sabiex ikunu rreġsitrati, il-produzzjoni ta' ħxejjex għall-għalf iridu jkunu parti mill-attività ekonomika. 1.69. Kontra kif isir fin-NACE Rev. 1, li tattribwixxi l-produzzjoni ta' siġar zgħar lill-forestrija, din l-attività hija meqjusa bħala attività agrikola sakemm din tikkonċerna l-produzzjoni ta' siġar ta' ftit żmien u pjanti li jagħtu l-frott, dwieli u pjanti ornamentali, billi l-produzzjoni ta' pjanti tal-foresti hija meqjusa bħala attività tal-foresti jekk il-pjanti huma intenzjonati għall-użu fil-produzzjoni ta' siġar tal-foresti [10]. Il-produzzjoni ta' siġar tal-Milied hija wkoll meqjusa bħala attività agrikola jekk is-siġar jitkabbru f'nurseries b' għanijiet ornamentali speċifiċi, imma jekk bħala eżempju, is-siġar tal-Milied huma r-riżultat ta' qtugħ f'biċċiet zgħar jew thinning ta' siġar tal-foresti, imbgħad din hija kkunsidrata bħala produzzjoni tal-foresti. 1.70. Fin-nomenklatura ta' l-EAA, zrieragħ agrikoli huma ggruppati taħt it-titolu "Żrieragħ", l-eċċezzjonijiet ikunu iż-żerriegħa għaċ-ċereali (inkluż ross), oilseeds, ħxejjex ta' proteini u patata, li huma mdaħħla rispettivament taħt iċ-ċereali individwali u l-varjetajiet ta' oilseeds, ħxejjex ta' proteini u patata [11]. Il-produzzjoni ta' żrieragħ fil-fatt tkopri ħafna tipi ta' attività produttiva: riċerka (i.e. produzzjoni ta' prototipi ta' żerriegħa ta' l-ewwel ġenerazzjoni), multiplikazzjoni (issir minn azjendi agrikoli taħt kuntratt) u ċertifikazzjoni (i.e. għażla u ppakkjar minn unità speċjalizzati tal-produzzjoni). Il-multiplikazzjoni taż-żrieragħ biss hija attività agrikola karatteristika minħabba li attivitajiet ta' riċerka u ċertifikazzjoni isiru minn istituti ta' riċerka u produzzjoni u m'humiex parti mill-attività agrikola tradizzjonali (i.e. it-tħassir ta' riżorsi naturali bil-għan li jkunu prodotti pjanti u annimali). Bħala riżultat, il-produzzjoni taż-żrieragħ fl-EAA tikkonċerna l-produzzjoni ta' żrieragħ multiplikati. Il-konsum intermedju taż-żrieragħ jikkorrispondi għal (i) żrieragħ ta' l-ewwel ġenerazzjoni mixtrija bil-għan ta' multiplikazzjoni u (ii) żrieragħ iċċertifikati mixtrija minn produtturi agrikoli bil-għan tal-produzzjoni tal-ħxejjex. 1.71. Il-produzzjoni ta' l-għeneb magħsur, l-inbid u ż-żejt taż-żebbuġa: il-CPA iqisu l-inbid u ż-żejt taż-żebbuġa bħala prodotti ta' l-ikel. In-NACE Rev. 1 jikklassifika l-produzzjoni ta' l-inbid u ż-żejt taż-żebbuġa taħt is-sotto taqsima DA "Industriji agri-alimentari" (Il-klassijiet 15.93 "Il-Manifattura ta' l-inbid" u 15.41 "Il-Manifattura ta' żjut mhux maħduma u xaħmijiet"). Il-produzzjoni ta' l-għeneb għall-inbid biss taqa' taħt l-agrikoltura (Il-klassi 01.13 "Tkabbir ta' frott, karawett, xorb u ħxejjex għall-ispices"). Madankollu, wara l-konvenzjoni adottata bin-NACE Rev. 1, fejn l-inbid (iż-żejt taż-żebbuġa) huwa prodott mill-għeneb (żebbuġ) imkabbar mill-istess unità ta' produzzjoni, għandu jkun attribwit lill-agrikoltura (Il-klassi 01.13). Din il-konvenzjoni ma tagħmilx meħtieġa d-distinzjoni bejn l-unità li jkabbru l-għeneb u l-unità li jipproduċu l-inbid. Bħala riżultat, l-inbid kollu (iż-żejt taż-żebbuġa) prodott mill-għeneb (żebbuġ) mill-istess azjenda agrikola tifforma parti mill-attivitajiet agrikoli karatteristiċi. 1.72. Il-produzzjoni ta' l-inbid minn unità marbuta mill-qrib ma' azjendi agrikoli hija meqjusa wkoll bħala attività agrikola fil-EAA. L-unità b' rabtiet sodi ma' azjendi agrikoli inkluż gruppi ta' produtturi (e.g. koperattivi tat-tkabbir tad-dwieli). L-inklużjoni tagħhom fl-industrija agrikola hija ddettata minn natura ta' dawn l-organizzazzjonijiet, li storikament jirrapreżentaw "estensjoni" ta' azjendi agrikoli (fuq termini reċiproċi li jikkonċernaw il-produzzjoni u l-marketing) u li huma normalment proprjetà ta' l-istess azjendi. B' kuntrast, il-produzzjoni ta' l-inbid (żejt taż-żebbuġa) minn negozji agri-alimentari hija eskluża mill-EAA (minħabba li hija b' mod ċar ta' natura industrijali). 1.73. Il-produzzjoni ta' l-għeneb trid tidħol flimkien mal-produzzjoni ta' l-inbid fil-lista ta' attivitajiet karatteristiċi minħabba li l-għeneb magħsur jista' jinbiegħ jew jiġi esportat fl-istat nej tiegħu jew miżjud ma' l-istokk qabel jinbiegħ jew jiġi esportat, jew għall-konsum inkella biex isiru nbid, f'perjodu ta' referenza sussegwenti. 1.74. Minħabba li l-inbid, iż-żejt taż-żebbuga u l-għeneb magħsur (dan ta' l-aħħar dejjem jekk ma jinħadimx f'inbid matul il-perjodu ta' referenza) jirriżultaw minn produzzjoni agrikola fil-forma ta' ipproċessar ta' għeneb u żebbuġ imkabbra mill-istess unità, la l-għeneb intenzjonat għall-manifattura ta' għeneb magħsur u nbid u lanqas żebbuġ intenzjonat għall-manifattura ta' żejt taż-żebbuġa (i.e. Il-prodotti bażiċi) m' għandhom jiġu inklużi taħt l-output. Għandhom jitqiesu bħala konsum intern fi ħdan l-unità li m' huwiex imkejjel bħala output ta' l-industrija (cf. 2.052). Għeneb magħsur li ma jinħadimx f'inbid matul il-perjodu ta' referenza għandu jkun inkluż fl-output tul l-istess perjodu. Matul il-perjodu li jkun qiegħed isir l-inbid, għandu jkun irreġistrat bħala konsum intermedju (konsum intern ta' l-industrija) li jibbilanċja tnaqqis fl-istokk korrispondenti. L-inbid li jirriżulta mill-ipproċessar ta' l-għasir għandu jkun irreġistrat bħala parti mill-output. 1.75. L-artijiet miżrugħa (e.g. dwieli u ġonna bis-siġar tal-frott) huma oġġetti ta' kapital fiss, u l-istabbiliment tagħhom għandu jkun irreġistrat taħt l-output. L-istabbiliment ta' artijiet miżrugħa għall-użu proprju jiġbor fih l-"Oġġetti ta' kapital fiss prodotti għall-użu proprju". Meta l-istabbiliment ta' artijiet miżrugħa isir minn unità speċjalizzati fuq bażi ta' kuntratt, il-valur korrispondenti huwa kkunsidrat bħala "Bejgħ". (b) Grupp 01.2: Trobbija ta' l-annimali għall-biedja 1.76. Fejn jidħlu l-attivitajiet tat-tkabbir tal-ħxejjex (cf. 1.67), dan il-grupp jikkonsisti fi tqassim sistematiku tal-bhejjem u l-prodotti kollha ta' l-annimali prodotti fl-Istati Membri ta' l-UE. 1.77. Fil-CPA, bajd imfaqqas huwa kklassifikat flimkien mal-bajd f'sottokategorija waħda. Imma, b' konvenzjoni, jitqiesu, fil-EAA, bħala output mhux mitmum ta' prodotti tat-tjur [12]. 1.78. It-tnissil taż-żwiemel hija attività karatteristika ta' l-EAA hi x' inhi id-destinazzjoni finali ta' l-annimal (tnissil, produzzjoni tal-laħam jew servizzi). Għandu jkun innutat, imma, li l-ġestjoni ta' l-istatel ta' l-iżwiemel tat-tiġrija u skejjel ta' l-irkib fuq iż-żwiemel m' humiex attività agrikola karatteristika (hija attività rekreattiva, kulturali u sportiva: Diviżjoni 92) (cf. 2.210). Għalhekk id-dħul li jdaħħlu l-bdiewa minn attivitajiet bħal dawn għandhom jiġu esklużi mill-EAA. Barra minn hekk, iż-żamma ta' żwiemel tat-tiġrija jew żwiemel tas-sarġ li m' humiex parti mill-proċess tal-produzzjoni agrikola huma esklużi mill-EAA. Trattament simili għandu jsir fil-każ ta' barrin mnissla għall-ġlied tal-barrin. 1.79. Fil-kontijiet ekonomiċi, prodotti indiretti [13] li jirriżultaw awtomatikament mill-produzzjoni ta' ċertu prodotti agrikoli m' humiex irreġistrati taħt l-istess titli bħall-prodott innifsu. Jidhru għalihom fl-aħħar ta' kull grupp ta' attivitajiet tal-produzzjoni, maqsuma bl-ispeċi. Fil-produzzjoni tal-ħxejjex, bħala eżempju, eżempji jinkludu tiben, xtieli tal-pitravi u weraq tal-kaboċċi, piżelli u fsiedaq tal-fażola, eċċ.; fil-proċess li fih isir l-inbid, il-fdalijiet u t-tartru; fil-manifattura taż-żejt taż-żebbuġa, dak li jibqa' żejjed, bħal oilseed cakes; u, fil-każ tal-produzzjoni ta' l-annimali, ġlud, xagħar u fur ta' tjur mejta, u xema, demel u slurry. B' mod ġenerali, l-ebda wieħed minn dawn il-prodotti m' huwa l-għan ewleini tal-produzzjoni, u dan jispjega għaliex huwa rari li d-data statistika dwarhom tkun kredibbli. Fl-agrikoltura innifisha, dawn il-prodotti huma użati l-aktar bħala għalf għall-annimali jew biex itejbu l-ħamrija. Kultant, madankollu, dawn il-prodotti indiretti jinbiegħu lil setturi ekonomiċi li m' humiex fl-agrikoltura, f'liema każ il-valur ta' l-output għandu jintwera fil-EAA. (c) Grupp 01.4: Attivitajiet ta' servizzi agrikoli jew biedja,hlief attivitajiet veterinarji; 1.80. L-attivitajiet fi grupp 01.4 jistgħu jinqasmu f'żewġ kategoriji: - servizzi agrikoli f'forma ta' xogħol b'kuntratt fl-istadju tal-produzzjoni (i.e. xogħol agrikolu b' kuntratt), - servizzi agrikola "oħra" (it-tħaddim ta' sistemi ta' tisqija, id-disinn, iż-żrigħ u l-manteniment ta' ġonna, parks u siti bil-ħaxix għall-faċilitajiet sportivi u affarijiet simili, qtugħ ta' siġar u hedge trimming, eċċ.). 1.81. Attivitajiet ta' servizzi agrikoli fit-tieni kategorija m' humiex meqjusa bħala attivitajiet karatteristiċi ta' l-EAA (anke jekk huma rreġistrati fil-kontijiet agrikoli tal-kontijiet nazzjonali), minħabba li m' humiex attivitajiet agrikoli tradizzjonali jew tipiċi. Jistgħu, imma, jiġu rreġistrati bħala attivitajiet sekondarji mhux agrikoli inseparabbli (fit-tifsira ta' l-EAA). L-approċċ tradizzjonali, li fih l-agrikoltura hija deskritta bħala l-kultivazzjoni tal-ħamrija, jinkludi, b' estensjoni, ix-xogħol kollu iddisinjat għall-użu u l-isfuttar ta' riżorsi naturali għall-produzzjoni tal-ħxejjex u l-annimali għall-bniedem. Minkejja l-importanza ekonomika dejjem tikber tagħhom, inħass li jekk ikunu kkunsidrati servizzi li jikkonċernaw l-ambjent dan ikun ifisser twessiegħ inaċċettabbli ta' l-approċċ tradizzjonali deskritt fuq. Xogħol agrikolu b'kuntratt 1.82. Bħala parti mill-proċess ta' l-ispeċjalizzazzjoni ekonomika, l-azjendi agrikoli u d-djar ilhom ħafna ma jwettqu ċertu funzjonijiet, li ttieħdu minn numru jikber ta' professjonijiet speċjalizzati bl-unità tagħhom tal-produzzjoni. Din id-diviżjoni ta' funzjonijiet tikkonċerna l-aktar l-ipproċessar ta' prodotti agrikoli (qatla u ipproċessar tal-laħam, it-tħin taċ-ċereali, il-manifattura tal-ħobż, butir u ġobon u l-ipproċessar ta' żrieragħ minn setturi ġodda), u, fi stadju aktar tard, ċertu operazzjonijiet ta' marketing. Dan huwa speċjalment il-każ fil-kuntest tat-tibdil strutturali kbir li jaffetwa lill-agrikoltura, l-użu jikber ta' magni kbar u attivitajiet agrikoli li jagħtu kontribuzzjoni diretta lill-produzzjoni tal-prodotti tal-ħxejjex u annimali għall-biedja u li qed jiżdied l-għoti ta' dawn l-attivitajiet ta' xogħol lil unità speċjalizzati. 1.83. L-aktar popolari fost dawn l-attivitajiet hemm l-iddemellar, it-trattament tal-ħamrija, il-ħrit, iż-żrigħ, il-qtugħ ta' ħaxix ħażin, il-kontroll ta' l-insetti, il-protezzjoni tal-pjanti, il-ġbir ta' ħuxlief, id-dris u l-ġeżż tan-nagħaġ. 1.84. Element karatteristiku ta' dawn l-attivitajiet kollha huwa li huma ġeneralment meħtieġa bħala parti mill-proċess tal-produzzjoni għall-prodotti agrikoli u huma marbuta mal-produzzjoni ta' dawn il-prodotti. 1.85. Attivitajiet li m' humiex direttament marbuta mal-produzzjoni ta' prodotti agrikoli, i.e. li ma jsirux fl-istadju tal-produzzjoni agrikola (it-trasport fuq il-kont ta' terzi persuni u t-tqassim ta' ħalib lill-dairies li huma eżempji ta' attività mhux agrikola jagħmlu parti minn industrija differenti) m' għandhomx jidhru fl-EAA (ħlief jekk huma attivitajiet li huma inseparabbli mill-attività agrikola; cf. 1.12). 1.86. Wieħed irid iżomm f'moħħu li din il-klassifikazzjoni tapplika biss meta l-attivitajiet imsemmija huma esklussivament fuq il-kont ta' l-unità speċjalizzati. Jekk, fuq in-naħa l-oħra, il-bidwi jikri magni mingħajr min iħaddihom jew b' anqas minn dawk li huma meħtieġa biex iħaddmuhom, bir-riżultat li huwa/hija tkompli twettaq din l-attività, permezz tal-magni, din l-attività taqa' taħt id-Diviżjoni 71 tan-NACE Rev. 1. Din is-sitwazzjoni tiġri l-aktar b' magni sempliċi li għandhom bżonn relattivament ftit tiswija, u l-aktar matul il-perjodi l-aktar bieżla, meta jkun hemm domanda qawwija għall-magni (cf. 1.23). 1.87. Xogħol b' kuntratt imwettaq matul l-istadju tal-produzzjoni agrikola jinvolvi l-aktar l-użu ta' magni u apparat li jiswew ħafna flus. Dan ix-xogħol jista' jitwettaq minn: (a) kuntratturi speċjalizzati li għalihom dawn huma l-attivitajiet prinċipali (kuntratturi fis-sens proprju); (b) azjendi agrikoli Xogħol b' kuntratt mill-okkupanti normalment isir f'dawn il-forom: - sa fejn huwa konċernat id-dħul supplimentari tal-bdiewa, l-aktar forma flessibbli hija għajnuna ta' kultant mogħtija lill-ġirien. Din il-kategorija tinkludi wkoll il-proviżjon ta' akkomodazzjoni għall-bhejjem u l-aktar għall-majjali u tjur, annimali għall-biedja fuq bażi ta' miżati (speċjalment is-simna). L-akkomodazzjoni tista' tingħata għall-bhejjem proprjetà ta' bidwi ieħor jew il-bhejjem jistgħu ikunu proprjetà ta' mpriża industrijali, normalment fornitur (e.g. fabbrikant/negozjant ta' ħxejjex għall-għalf) jew xerrej (e.g. biċcerija), - f'forma ta' għaqda tal-magni ftit jew wisq anqas awtonoma li tirrapreżenta forma sistematizzata ta' għajnuna reċiproka bejn il-ġirien. L-ispejjeż għoljin tal-makkinarju u r-rata baxxa ta' l-użu tiegħu minn azjenda individwali twassal biex azjendi li għandhom dawn il-magni jifformaw dawn it-tip ta' għaqdiet li jitqiegħdu għad-disposizzjoni ta' azjendi oħra, kompluti bil-ħaddiema meħtieġa. Aktar ma jgħaddi z-zmien, id-dħul agrikolu ewlieni tal-bdiewa qiegħed jiġi minn xogħol b' kuntratt fuq il-kont ta' persuni li għalihom l-agrikoltura m' hijiex aktar minn attività sekondarja u li f'xi każi huma purament is-sidien ta' l-art, - koperattivi tal-magni agrikoli [14]. Dawn huma koperattivi kbar b' ħaddiema imħallsa; jixbħu lil kuntratturi speċjalizzati; (c) impriżi involuti fi stadju sussegwenti ta' produzzjoni li fiha jinġabar il-frott jew il-ħaxix u wara jiġu pproċessati (e.g. fabbriki li jimlew il-piżelli fil-bottijiet b' kuntratt); (d) impriżi involuti fi stadju qabel ta' produzzjoni. Dawn jinkludu kummerċjanti f'makkinarju agrikolu li jwettqu xogħol b'kuntratt. Għalkemm każi oħra jistgħu, fil-kuntest ta' l-EAA, jidhru mhux probabbli, hija teoretikament possibbli għall-fabbrikant ta' pestiċidi li japplika l-prodott huwa stess. Jekk dan isir billi tintuża l-aktar teknika moderna, madankollu, m' huwiex neċessarjament xogħol b' kuntratt fl-istadju tal-produzzjoni agrikola, u ċertament m' huwiex il-każ jekk ix-xogħol ma jitwettaqx regolarment mill-bidwi (e.g. sprejjar mill-ajru ta' parassiti). 1.88. F'każijiet fejn irid jiġi deċiż jekk attività għandhiex titqies bħala xogħol b' kuntratt (i.e. xogħol li, fil-kuntest tal-proċess tal-produzzjoni agrikola, normalment jitwettaq mill-azjendi agrikoli innifishom), wieħed irid iżomm f'moħħu mhux biss in-natura ta' l-attività, imma anke il-kuntest speċifiku li titwettaq fih, i.e. Il-"proċess tal-produzzjoni agrikola" huwa importanti. 1.89. It-trobbija ta' l-annimali għall-biedja li ssir f'irziezet għal remunerazzjoni (il-proviżjon ta' art għall-bhejjem) xogħol agrikolu b' kuntratt minħabba li huwa parti mill-proċess tal-produzzjoni agrikola. Dan it-titolu ma jinkludix, madankollu, it-trobbija u l-kura privata taż-żwiemel tas-sarġ, minħabba li dawn l-attivitajiet ma jiġbrux fihom il-produzzjoni ta' oġġetti imma servizz ġenwin skond it-tifsira ta' il-ESA 95 (taqsima O tan-NACE Rev. 1). Bl-istess mod, xogħol li għandu x' jaqsam mal-ħolqien u l-manteniment ta' parks, ġonna, korsijiet tal-golf u żrigħ mat-triq m' għandhomx jitqiesu bħala proċess tal-produzzjoni agrikola. 1.90. It-tip ta' kumpens imħallas lill-persuni li jwettqu xogħol b' kuntratt m' huwiex importanti. M' għandu bl-ebda mod ikun remunerazzjoni fissa (i.e. paga fis-sens strett); il-kumpens jista' perfettament jieħu l-forma ta' profitt maqsum jew formula mħallta (bħala eżempju, bidwi li jsemmen l-għoġġiela biex jirċievi kumpens ġeneralment jirċievi ammont fiss għal kull annimal u sehem fil-profitt nett). Il-kumpens jista' anke jieħu l-forma ta' sehem speċifiku ta' l-output. 1.91. Minkejja dan, ix-xogħol dejjem irid jitwettaq minn impriżi indipendenti: xogħol imwettaq mill-impjegati imħallsa ta' l-azjenda ma jaqax f'din il-kategorija. Mill-posizzjoni ta' l-azjenda, remunerazzjoni għal xogħol bħal dan (bħala eżempju, xogħol li jsir minn rgħajja mħallsa) huwa kost tal-paga u għandu jidher taħt it-titolu "kumpens ta' impjegati". B' kuntrast, xogħol imwettaq minn impriża li taħleb l-annimali fuq bażi ta' kuntratt għal azjendi agrikoli oħrajn huwa rreġistrat fl-EAA kemm bħala output (bejgħ ta' servizzi), mill-posizzjoni tal-kuntrattur, u wkoll bħala konsum intermedju (xiri ta' servizzi), mill-posizzjoni ta' l-azjenda agrikola. (d) Grupp 01.5: Kaċċa, insib u tnissil ta' tjur, inkluż attivitajiet ta' servizzi relatati 1.92. Il-grupp ta' attivitajiet jikkonsisti fl-attivitajiet li ġejjin: (i) il-kaċċa u l-insib ta' l-annimali għall-ikel, għall-pil jew ġilda tagħhom, għal għanijiet ta' riċerka, zoos, jew biex jintużaw bħala annimali domestiċi; (ii) il-produzzjoni ta' oġġetti tal-fur, ġlud tar-rettili jew għasafar li joriġinaw minn attivitajiet tal-kaċċa u l-insib; (iii) restocking bit-tjur; (iv) servizzi li jippromwovu l-kaċċa u l-insib għal għanijiet kummerċjali. Għandu jkun innutat li l-produzzjoni tal-ġilda friska u l-ġilda minn biċċeriji u kaċċa li ssir bħala sport jew attività ta' rekreazzjoni m' humiex inklużi bħala attivitajiet karatteristiċi ta' l-industrija agrikola. Barra minn hekk, il-grupp tal-"kaċċa" ma jinkludix it-tnissil ta' tjur f'azjendi, li għandu jkun irreġistrat bħala parti mill-klassi "Biedja ta' annimali oħra ħajjin". 5. Diskrepanza bejn l-industrija agrikola ta' l-EAA u l-fergħa agrikola tal-qafas ċentrali tal-kontijiet nazzjonali. 1.93. L-industrija agrikola ta' l-EAA, kif definit fit-Taqsimiet 1.62 sa 1.66, hija xi ftit differenti mill-fergħa kif definita għall-għanijiet tal-kontijiet nazzjonali. Id-differenzi għandhom x' jaqsmu mad-definizzjoni ta' l-attivitajiet karatteristika u l-unità. Dawn jistgħu jiġu spjegati fil-qosor kif ġej: L-industrija agrikola ta' l-EAA | = Il-fergħa agrikola ta' l-NA | | +L-unità tal-produzzjoni ta' l-inbid u ż-żejt taż-żebbuġa (gruppi ta' produtturi, koperattivi, eċċ.) | | +L-unità tal-produzzjoni li jipproduċu materjal għall-immaljar | | +L-unità tal-produzzjoni li jipproduċu, f'nurseries, siġar tal-Milied, siġar tal-frott, dwieli u siġar ornamentali | | –Unità ingaġġati fil-produzzjoni taż-żrieragħ (għar-riċerka u ċ-ċertifikazzjoni) | | –L-unità tal-produzzjoni li jipprovdu servizzi agrikoli assoċjati li m'humiex xogħol agrikolu b' kuntratt (i.e. it-tħaddim ta' sistemi ta' tisqija, disinn, żrigħ u manteniment ta' ġonna, parks u siti bil-ħaxix għall-faċilitajiet sportivi u affarijiet simili, qtugħ ta' siġar u hedge trimming) | | –L-unità li għalihom l-attività agrikola hija biss attività tal-ħin liberu | II. OPERAZZJONIJIET FI PRODOTTI 2.001. Operazzjonijiet fi prodotti jipprovdu kont ta' l-oriġini u l-użu tal-prodotti. Prodotti huma oġġetti u servizzi maħluqa f'marġni ta' produzzjoni. Il-kategoriji ewlenin ta' l-operazzjonijiet fi prodotti definiti mill-ESA 95 huma: l-output, il-konsum intermedju, l-ispiża tal-konsum finali, il-konsum finali attwali, il-formazzjoni ta' kapital gross, l-esportazzjoni ta' oġġetti u servizzi u l-importazzjoni ta'oġġetti u servizzi. 2.002. Kif imsemmi f'1.40 u 1.41, huma biss l-output, il-konsum intermedju u l-formazzjoni ta' kapital gross li jiġu kkunsidrati fil-EAA. L-output huwa rreġistrat bħala riżors u l-konsum intermedju bħala użu fil-kont tal-produzzjoni. Il-formazzjoni ta' kapital gross huwa rreġistrat bħala użu (tibdil fl-attiv) fil-kont tal-kapital. A. REGOLI ĠENERALI 1. Il-perjodu ta' referenza 2.003. Għall-EAA, il-perjodu ta' referenza huwa s-sena kalendarja. 2. L-unità (a) Il-kwantitajiet 2.004. Il-kwantitajiet għandhom ġeneralment jintwerew f'1000 t, (f'10000 hl, għall-għeneb magħsur u l-inbid) sa post wieħed deċimali. Għall-annimali, jintuża l-piż ħaj. (b) Il-prezzijiet 2.005. Fil-EAA, il-prezzijiet għandhom jintwerew kull tunnellata (kull 10 hl għall-inbid u l-għeneb magħsur). 2.006. Fil-EAA, il-prezzijiet għandhom jiġu rreġistrati jew sa l-eqreb numru sħiħ jew irranġat sa post jew tnejn deċimali, b' dan ta' l-aħħar jiddependi fuq il-kredibilità ta' l-istatistika tad-data tal-prezzijiet disposnibbli. (c) Il-valuri 2.007. Il-valuri għandhom jintwerew f'miljuni ta' unità tal-munita nazzjonali. 3. Iż-żmien ta' l-irreġistrar 2.008. Il-ESA 95 (1.57) jirreġistra ċirkulazzjonijiet (speċjalment operazzjonijiet fi prodotti u operazzjonijiet distributtivi) fuq bażi akkumulattiva, fi kliem ieħor, fil-mument meta l-valur ekonomiku, l-ammont dovut jew it-talba joriġinaw, jiġu ttrasformati, ikkanċellati jew ma jibqgħux jeżistu, u mhux fil-mument meta l-pagament attwalment isir. (a) L-output 2.009. L-output għandha tkun ivvalutata u rreġistrata fil-mument li tkun ġġenerata. Għandha għalhekk tkun rreġistrata meta tkun prodotta u mhux meta titħallas mix-xerrej. 2.010. Fil-ESA 95, il-produzzjoni hija meqjusa bħala proċess kontinwu li fih l-oġġetti u s-servizzi jiġu kkonvertiti f'oġġetti u servizzi oħra. Dan il-proċess jista' jseħħ matul perjodi differenti u dan jiddependi fuq il-prodotti, u l-perjodi jistgħu jeċċedu il-perjodu ta' l-ikkontjar. Il-karatterizzazzjoni tal-produzzjoni, flimkien mal-prinċipju ta' l-akkumulazzjoni, għalhekk jirriżulta fl-irreġistrar ta' l-output fil-forma ta' xogħol mhux lest. Għalhekk, skond il-ESA 95 (3.58), l-output ta' prodotti agrikoli għandu jkun irreġistrat daqs li kieku kienu prodotti kontinwament matul perjodu sħiħ ta' produzzjoni (u mhux sempliċiment meta l-ħxejjex jinġabru jew l-annimali jinqatlu). It-tkabbir ta' ħxejjex u ħut jew annimali mrobbija għall-għanijiet ta' konsum uman għandhom jitqiesu bħala stokk ta' xogħol mhux lest matul il-proċess tal-produzzjoni, u mibdul fi stokk ta' prodotti lesti meta l-proċess jitlesta. 2.011. L-irreġistrar ta' l-output bħala xogħol mhux lest huwa mixtieq u meħtieġ għall-analiżi ekonomika meta l-proċess tal-produzzjoni iseħħ matul perjodu li jeċċedi l-perjodu ta' l-ikkontjar. Dan jippermetti biex tinżamm il-konsistenza bejn l-irreġistrar ta' l-ispejjeż u l-irreġistrar ta' l-output sabiex tinkiseb data sinifikanti fuq il-valur miżjud. Minħabba li l-EAA huma bbażati fuq is-sena kalendarja, l-irreġistrar ta' xogħol mhux lest jista' jkun assunt li japplika biss għal prodotti li l-proċess tal-produzzjoni tagħhom ma tlestiex sa l-aħħar tas-sena kalendarja (imma anke f'każi fejn il-livell tal-prezz ġenerali jgħaddi minn tibdil mgħaġġel matul il-perjodu ta' l-ikkontjar) [15]. 2.012. Madankollu, għall-prodotti tal-biedja li ċ-ċiklu tagħhom tal-produzzjoni huwa iqsar mill-perjodu ta' l-ikkontjar, ma jkunx meħtieġ li l-output jiġi rreġistrat bħala xogħol mhux lest. L-irreġistrar ta' l-output fl-istadju tal-prodott lest, i.e. fil-ħsad (għall-produzzjoni tal-ħxejjex), fil-fatt tippremetti grad adegwat ta' konsistenza bejnha u l-ispejjeż tal-produzzjoni li jridu jinżammu. Din hija s-sitwazzjoni għall-ħafna mill-output agrikolu li ċ-ċiklu tal-produzzjoni tagħha iddum għal anqas minn sena. M' huwiex meħtieġ, lanqas, li tkun irreġistrata l-produzzjoni mhux lesta u f'ċiklu qasir ta' ħxejjex li l-proċess ta' produzzjoni tagħhom jidħol fit-tieni sena kalendarja (cf. 2.172.). F'dawn il-każi, it-tkabbir tal-ħxejjex m' huwiex ikkunsidrat bħala stokk ta' xogħol mhux lest. 2.013. Fil-prattika, il-prodotti b' ċiklu ta' produzzjoni twil biss huma konċernati bil-metodu ta' l-irreġistrar fil-forma ta' xogħol mhux lest. Prodotti bħal dawn huma b' mod partikolari bhejjem, prodotti tal-ħxejjex bħall-inbid (li ż-żmien tal-proċess tiegħu huwa parti integrali mill-proċess tal-produzzjoni) u l-artijiet miżrugħa. Ix-xejra normali fil-prezzijiet fl-Unjoni Ewropea hija fil-fatt ġeneralment mhux daqshekk evidenti u m' għandhiex tkun raġuni biex jiġu rreġistrati ċertu prodotti bħala xogħol mhux lest (għalkemm dan jista' jiġri f'każi eċċezzjonali, cf. 2.172). 2.014. Meta prodotti b' ċiklu twil ta' produzzjoni li gew irreġistrati bħala xogħol mhux lest jigu miġbura (produzzjoni ta' ħxejjex) jew maqtula (annimali), il-proċess tal-produzzjoni ikun komplut u x-xogħol mhux lest mibdul fi stokk ta' prodotti lesti lesti għall-bejgħ jew użu għal għanijiet oħra. Matul il-proċess tal-produzzjoni, il-valur li jrid ikun irreġistrat kull sena bħala output ta' xogħol mhux lest jista' jinkiseb bid-distribuzzjoni tal-valur tal-prodott lest fi proporzjon għall-ispejjeż magħmula f'kull perjodu (SNA 93. 6.96). 2.015. Annimali: il-produzzjoni ta' l-annimali normalment tirrikjedi perjodu ta'żmien, possibilment li jtul fuq diversi perjodi ta' ikkontjar qabel il-proċess ikun lest. Mit-twelid, huwa possibli u anke xieraq li tkun irreġistrata kull fażi tal-produzzjoni, i.e. għal kull grupp ta' età ta' l-annimali individwali (il-parti tal-proċess tal-produzzjoni ta' qabel it-twelid, madankollu, ma tistax tiġi rreġistrata minħabba li ma tistax tiġi isolata mis-servizzi kkonsmati fit-trobbija ta' l-annimal ġenitur). 2.016. Il-proċess tal-produzzjoni f'bhejjem tat-tgħabija jitlesta formalment fit-twelid tagħhom; minn hemm 'il quddiem, huma jkunu rreġistrati bħala attiv ta' kapital. L-annimali għadhom, naturalment, m'humiex lesti għall-użu intenzjonat tagħhom, imma l-varjazzjoni individwali hi tali li kwalunkwe għażla ta' età fissa f'kull każ tkun arbitrarja ħafna. Iż-żmien tat-twelid intagħżel għal raġunijiet prattiċi, partikolarment minħabba li l-użu sussegwenti li għalih se jitpoġġew huwa diġà ddeterminat f'dan l-istadju. 2.017. Dan m' huwiex dejjem il-każ għall-baqar, il-majjali, in-nagħaġ u bhejjem oħra li jistgħu jitrabbew għal għanijiet ta' tnissil jew għall-qatla. Meta hu possibli li tiddistingwi bejn l-annimali żgħar fl-età skond l-użu futur tagħhom, annimali intenzjonati biex jintużaw bħala fattur tal-produzzjoni għandhom jiġu rreġistrati bħala GFCF eżatt minn twelidhom (il-kont tagħhom stess GFCF i.e. huma kkunsidrati bħala xogħol mhux lest u t-tkabbir tagħhom irreġistrat bħala output, cf. il-ESA 95, 3.112). Inkella, annimali inklużi fi stokk bħala xogħol mhux lest sakemm jimmaturaw u huma stess jintużaw bħala fatturi tal-produzzjoni (e.g. bħala baqar tal-ħalib, għat-trobbija jew għal raġunijiet produttivi oħra bħall-produzzjoni tas-suf). Huma mbgħad jiġu rreġistrati taħt il-kapital fiss. Annimali li tneħħew minn merħliet tat-tnissil qabel inqatlu għandhom ukoll jiġu rreġistrati bħala stokk u mhux attiv ta' kapital. 2.018. Il-produzzjoni tat-tiġieġ tingħata trattament speċjali jekk ittul f'żewġ perjodi ta' referenza. Bajd imfaqqas f'inkubaturi fl-aħħar ta' perjodu jitqies bħala output ta' tiġieġ u rreġistrat fl-EAA taħt l-output ta' tjur (fil-forma ta' xogħol mhux lest) (cf. 2.048). 2.019. Nbid: l-output għandu jiġi rreġistrat bħala xogħol mhux lest sakemm il-maturita' tiegħu tifforma parti mill-proċess tal-produzzjoni u li tista ddum għal diversi perjodi ta' ikkontjar. L-istess ħaġa, il-fermentazzjoni ta' l-għeneb magħsur, li, għalkemm m' għadux fl-istat naturali, xorta għadu ma sarx nbid, hija ttrattat fl-aħħar tal-perjodu ta' l-ikkontjar l-istess bħal fil-każ tat-tfaqqis tal-bajd fl-inkubaturi u murija fl-EAA bħala nbid fil-forma ta' xogħol mhux lest. 2.020. Attiv ikkultivat fi żrigħ: oġġetti intenzjonati għall-kont proprju GFCF (minbarra l-bhejjem) bħal zrigħ li jipproduċi prodotti ripetuti għandhom jiġu rreġistrati bħala GFCF fil-mument tal-produzzjoni ta' l-attiv konċernat. (b) Il-konsum intermedju 2.021. L-oġġetti u s-servizzi għandhom jiġu rreġistrati fil-mument li jidħlu fil-proċess tal-produzzjoni, i.e. meta attwalment jiġu kkonsmati u mhux meta jinxtraw jew jinħażnu. 2.022. Il-konsum ta' oġġetti għal perjodu ta' referenza partikolari fil-prattika jikkorrispondi għax-xiri jew l-akkwsiti ta' oġġetti magħduda bl-istokk inizjali u mnaqqsa bl-istokk finali fit-tmiem tal-pejodu [16]. 2.023. Is-servizzi huma rreġistrati fil-mument tax-xiri. Minħabba li s-servizzi ma jistgħux jinħażnu, il-mument tax-xiri huwa wkoll il-mument tal-konsum. 2.024. Is-servizzi li ġejjin huma l-eċċezzjoni għal din ir-regola: - servizzi li għandhom x' jaqsmu max-xiri ta' oġġetti, bħas-servizzi ta' kummerċ u trasport, huma rreġistrati bħala konsum intermedju fil-mument li l-oġġetti jiġu kkonsmati (cf. 2.111), - servizzi ikkunsidrati li huma permanenti, bħas-servizzi ta' assigurazzjoni. Dawn jiġu rreġistrati fuq bażi pro-rata fit-tmiem tal-perjodu ta' referenza skond il-proporzjon tal-pagament dovut għas-sena, jew parti minn sena, fil-kwistjoni. Bi qbil ma' dan, l-ammonti rreġistrati mhux neċessarjament jikkorrispondu għall-premiums ta' l-assigurazzjoni imħallsa fil-perjodu konċernat. (c) Il-formazzjoni ta' kapital fiss gross 2.025. Il-GFCF huwa rreġistrat fil-mument tat-trasferiment tal-proprjetà ta' l-attiv fiss konċernat lil unità li għandhom l-intenzjoni li jużawhom għal skopijiet ta' produzzjoni. Minkejja dan, hemm żewġ eċċezzjonijiet għal dan il-priċipju: l-ewwel, attiv akkwistat permezz ta' leasing finanzjarju huwa rreġistrat bħal li kieku l-utent sar is-sid meta l-oġġetti tpoġġew għad-disposizzjoni tiegħu biex jużahom (cf. 2.122). It-tieni, il-kont tal-GFCF tiegħu stess huwa rreġistrat fil-mument tal-produzzjoni ta' l-attiv konċernat (ħlief baqar, majjali, nagħaġ u bhejjem oħra, li l-użu futur tagħhom ma jistax ikun definit b' mod ċar minħabba li dawn l-annimali huma nklużi fl-istokk bħala xogħol mhux lest, cf. 2.017). 2.026. Ugwalment, fil-każ ta' l-istabbiliment ta' ġonna tal-frott u dwieli (oġġetti ta' kapital fiss prodotti għall-użu proprju), jekk mhux ix-xogħol kollu meħtieġ tlesta sa' tmiem il-perjodu ta' l-ikkontjar, il-valur tal-materjali kkonsmati u s-servizzi fornuti matul is-sena ta' referenza jiġu rreġistrati bħala GFCF fit-tmiem tal-perjodu. 2.027. Ix-xiri u l-bejgħ ta' art u kif ukoll l-ispejjeż assoċjati jiġu rreġistrati fil-mument tat-trasferiment tat-titolu tal-proprjetà. Madankollu, l-akkwsit nett ta'l-art ma jiġix inkluż fil-GFCF minħabbar li l-art m' hijiex attiv mhux prodott. L-akkwsit nett ta' l-art (u attiv tanġibbli ieħor mhux prodott) jiġi rreġistrat fil-kont tal-kapital (il-kont ta' l-akkwist ta' attiv mhux finanzjarju). (d) Tibdil fl-istokk 2.028. It-tibdil fl-istokk jikkorrispondi għad-differenza bejn l-oġġetti li mdaħħla u l-oġġetti maħruġa mill-istokk matul perjodu ta' referenza. 2.029. L-oġġetti li jiddaħħlu fl-istokk huma oġġetti li jew huma intenzjonati għall-konsum aktar tard fil-proċess tal-produzzjoni (stokk dieħel), f'liema każ jiġu rreġistrati fil-mument tat-trasferiment tat-titolu tal-proprjetà, inkella huma oġġetti mill-industrija innifisha li se jitpoġġew għall-użu futur, e.g. b' bejgħ jew bi trasferiment lejn il-kapital fiss ta' l-unità (stokk output), f'liema każ jiġu rreġistrati bħala stokk meta titlesta l-produzzjoni tagħhom. 2.030. Fil-każ ta' prodotti mhux lesti mill-industrija (irreġistrat bħala xogħol mhux lest), il-valur tal-materjali ikkonsmati u s-servizzi fornuti matul il-perjodu ta' referenza huwa rreġistrat ukoll bħala stokk fit-tmiem ta' dak il-perjodu (ħlief għall-ħxejjex wieqfa ta' ċiklu qasir, cf. 2.012; bħala riżultat li, parti mill-materjali kkonsmati u s-servizzi fornuti matul il-perjodu ta' referenza ikunu ġew ikkonsmati mingħajr tnaqqis fil-valur ta' l-istokk). 2.031. Oġġetti maħruġa mill-istokk huma, fil-każ ta' stokk dieħel, oġġetti li jidħlu fil-proċess tal-produzzjoni jew, fil-każ ta' stokk output, oġġetti li joħorġu mill-industrija biex jinbiegħu jew iservu użu ieħor. Fl-ewwel każ, l-oġġetti jitnaqqsu mill-istokk ta' l-industrija fil-mument tal-konsum intermedju attwali tagħhom fil-proċess tal-produzzjoni; fit-tieni każ, jitnaqqsu mill-istokk fil-mument tal-bejgħ jew użu ieħor tagħhom. B. L-OUTPUT (cf. il-ESA 95, 3.07 sa 3.58) 1. Kummenti ġenerali dwar il-kunċetti ta' l-output fil-ESA 95 u l-EAA 2.032. Fil-ESA 95, il-kelma "produzzjoni" tirrapreżenta l-proċess u l-kelma "output" tirrapreżenta l-oġġetti u servizzi riżultanti; huwa importanti li wieħed iżomm f'moħħu din id-distinzjoni ċara. Skond il-ESA 95 (3.14), l-output ikopri l-prodotti kollha manifatturati matul il-perjodu ta' l-ikkontjar. 2.033. Skond il-ESA 95, l-output jinkludi wkoll (i) oġġetti u servizzi forniti minn KAU lokali għal oħra li tippartjeni għall-istess unità istituzzjonali, (ii) oġġetti prodotti minn KAU lokali u għadhom fl-istokk fit-tmiem tal-perjodu ta' l-ikkontjar li matulu kienu prodotti, irrispettivament mill-użu li sussegwentament huma intenzjonati għalih. Madankollu, oġġetti u servizzi prodotti u kkonsmati matul l-istess perjodu ta' l-ikkontjar mill-istess KAU lokali jiġu rreġistrati. Dawn jiġu rreġistrati la bħala output u lanqas bħala konsum intermedju ta' l-unità. 2.034. Il-kunċett ta' output użat fl-EAA li għandhu x' jaqsam mal-kunċett ta' "output totali" huwa bbażat fuq l-adattament ta' il-ESA 95, minħabba li xi oġġetti u servizzi agrikoli prodotti u kkonsmati matul l-istess perjodu ta' l-ikkontjar fl-istess unità agrikola jiġu rreġistrati fl-output ta' l-attività agrikola globali. Il-kriterji biex ikunu identifikati dawn l-oġġetti u servizzi biex jiġu nklużi fl-output ta' l-industrija agrikola huma stabbiliti f'2.055. Id-differenza bejn il-ESA 95 u l-metodu adattat fl-EAA huwa rapreżentat b' dawn l-elementi ta' konsum intern bejn l-unità li l-valur tiegħu huwa inkluż kemm fl-output u kemm fil-konsum intermedju. Il-valur miżjud għalhekk jibqa' identiku, hu liema hu il-metodu użat. 2.035. Kif imsemmi f'1.34, din il-modifikazzjoni tar-regola ta' il-ESA hija bbażata fuq in-natura speċjali ta' l-attività agrikola u l-azjenda agrikola (bħala KAU lokali). Aktar minn hekk, tagħmilha possibbli li: - ittejjeb l-analiżi ekonomika tal-kontijiet agrikoli, speċjalment id-definizzjoni tal-koeffiċjenti tekniċi u r-rati tal-valur miżjud (il-proporzjon bejn l-output w il-konsum intermedju), - ittejjeb il-paragun bejn il-koeffiċjenti tekniċi u r-rati tal-valur miżjud bejn sottofergħat ta' l-attività u l-pajjiżi. Fil-fatt, l-output ikkonsmat f'unità huwa l-aktar illimitat għal ftit prodotti speċifiċi (bħaċ-ċereali, il-proteini u l-prodotti taż-żejt, il-ħxejjex għall-għalf taż-żwiemel u l-baqar u l-ħalib għat-tmigħ tal-bhejjem) u r-rati tal-konsum interni bejn l-unità ivarjaw konsiderevolment skond il-fergħa ekonomika u l-pajjiż. - issaħħaħ il-konsistenza bejn il-produzzjoni, il-ġenerazzjoni tad-dħul l-kontijiet tad-dħul imprenditorjali: il-konsistenza meħtieġa bejn l-operazzjonijiet fi prodotti (l-output, il-konsum intermedju, eċċ.) u l-operazzjonijiet distributtivi (il-kumpens ta' l-impjegati, is-sussidji, it-taxxi, ir-renti, l-imgħax, eċċ.) issaħħew mir-riforma tal-Politika Agrikola Komuni fl-1992 fis-sens li s-sussidji (li uħud minnhom jikkonċernaw prodotti suġġetti għall-konsum intern bejn il-fergħat) fil-preżent għandhom rwol importanti fil-formazzjoni u l-iżvilupp tad-dħul agrikolu. 2.036. Għalkemm mhux proposta mill-ESA 95, ir-regola adottata fl-EAA ipprovduta mill-SNA (cf. l-SNA 93, l-Anness I, 15) minħabba n-natura speċjali ta' l-agrikoltura, u mill-manwal metodoloġiku tal-FAO [17]. Fl-aħħarnett, tippermetti li d-differenza bejn il-kejl ta' l-output li joħroġ mill-għażla ta' l-unità bażika (KAU lokali jew unità ta' produzzjoni omoġenja) titnaqqas sostanzjalment. 2. L-Output ta' l-attività agrikola: kwantitajiet 2.037. Fit-tħejjija ta' l-EAA, l-output huwa maqsum progressivament f'termini ta' kwantità. Rapreżentazzjoni skematika tar-riżorsi u l-użu tal-prodotti agrikoli +++++ TIFF +++++ 2.038. Il-punt tat-tluq għal dan il-kalkolu progressiv huwa jew: - l-output gross (1q), jew - l-output li jista' jintuża (3q), skond jekk iċ-ċifri tal-ħsad tal-ħxejjex jinkludux jew le it-telf ta' l-għelieqi, tal-ħsad u ta' l-irziezet. (a) L-output gross L-output gross: (1q) 2.039. Dan huwa l-punt tat-tluq għall-pajjiżi li l-istatistika uffiċjali tal-ħsad tagħhom tinkludi t-telf. Skond il-kunċett ta' l-industrija, il-prodotti kollha ta' l-attivitajiet agrikoli ta' l-unità agrikoli fl-industrija (kif imsemmi f'1.62 u 1.63) jeħtieġ li jitkejlu. Skond il-konvenzjoni adottata f'1.31 (li l-output ta' l-attivitajiet sekondarji agrikoli ta' unità mhux agrikoli ma jeżistix minħabba li l-attivitajiet agrikoli kollha huma meqjusa li huma separabbli u għalhekk jiffurmaw l-attività ewlenija tal-KAU agrikola lokali tagħhom stess), l-output agrikolu kollu jeħtieġ jiġi rreġistrat ħlief dak prodott mill-unità li għalihom l-attività agrikola hija biss attività tal-ħin liberu (cf. 1.24). (b) It-telf It-telf: (2q) 2.040. Dan il-punt jirreferi għat-telf rikurrenti ta' oġġetti fl-inventarji (cf. 2.041). Dawn jinkludu l-għelieqi, il-ħsad u telf ieħor fl-irziezet (minħabba n-natura konsumabbli tal-prodotti, l-influwenzi tat-temp, bħall-ġlata, nixfa, eċċ.). It-telf li jseħħ matul l-istadji varji tal-marketing, i.e. matul it-trasport mir-razzett, matul il-ħażna mal-bejjiegħa u matul l-ipproċessar jew trattament fl-industrija ta' l-ipproċessar m'għandhomx jiġu inklużi hawn. B' kuntrast, il-prodotti offruti għall-bejgħ mill-produtturi imma li jibqgħu ma jinbiegħux u għalhekk jitħassru (partikolarment il-frott u l-ħaxix) għandhom jiġu inklużi hawn ukoll. It-tipi tat-telf 2.041. Skond il-ESA 95, hemm tlett tipi ta' telf li jista' jsir mill-produtturi: it-telf rikurrenti fl-inventarji (il-ESA 95, 3.117 u 3.118), it-telf eċċezzjonali fl-inventarji (il-ESA 95, 6.25.e) u t-telf katastrofiku (il-ESA 95, 6.22 u 6.23.b). L-irreġistrar tat-tlett tipi ta' telf 2.042. Għall-irreġistrar tat-telf ta' affarijiet fl-inventarji, trid issir distinzjoni bejn it-telf rikurrenti, minn naħa, u t-telf eċċezzjonali u katastrofiku, minn naħa l-oħra. Imma l-irreġistrar tat-telf jiddependi ukoll fuq il-metodu tal-kalkolu ta' l-output u t-tip tal-materjal statistiku bażiku ta' kull pajjiż. 2.043. Meta l-output ikun ikkalkolat fuq id-data ta' l-istokk inizjali u l-istokk finali, il-bejgħ u possibilment l-użu l-ieħor (bħall-oġġetti ta' kapital fiss prodotti fuq il-kont proprju), it-telf rikurrenti ikun diġa tnaqqas mit-tibdil fl-istokk, u għalhekk l-irreġistar tagħhom għal darba oħra taħt il-punt "telf" iwassal biex jingħadd darbtejn. B'kuntrast, fejn il-kalkolu ta' l-output mhux ibbażat fuq data ta' stokk imma minflok fuq kalkolu fuq bażi soda bħal ma huma figuri attwali tat-twelid, it-telf rikurrenti matul il-produzzjoni fil-perjodu ta' referenza konċernat għandu jigi rreġistrat, kif ukoll it-telf ta' annimali importati għat-trobbija jew simna jew imwielda f'perjodi ta' qabel. 2.044. It-telf eċċezzjonali u katastrofiku ta' oġġetti f'inventarji għandu jiġi rreġistrat fil-kontijiet ta' l-akkumulazzjoni, jiġifieri fil-kont "tibdil ieħor fil-volum ta' l-attiv". L-output għalhekk jiġbor fih il-valur kollu ta' dan it-telf. 2.045. It-telf (kemm jekk rikorrenti, eċċezzjonali jew katastrofiku) ta' attiv fiss (bħall-baqar tal-ħalib, l-annimali tat-trobbija, eċċ.) għandu jiġi rreġistrat fil-kont "tibdil ieħor fil-volum ta' l-attiv". Dan m' għandu l-ebda impatt fuq il-valur ta' l-output. Għandu jkun emfasizzat li t-telf li jaffetwa ż-żrigħ li diġa' qed jipproduċi għandu jiġi rreġistrat jew bħala "konsum ta' kapital fiss" jew bħala "tibdil ieħor fil-volum ta' l-attiv'", skond it-tip tat-telf. (c) L-output li jista' jintuża L-output li jista' jintuża: (3q) = (1q) mnaqqas b' (2q) = l-output gross imnaqqas bit-telf (fl-istadju tal-produzzjoni) 2.046. Dan huwa l-ewwel punt li jrid jiddaħħal mill-pajjiżi li l-istatistika tar-referenza tal-ħsad tagħhom ma tinkludix it-telf. Tiġbor il-produzzjoni disponibbli tal-perjodu ta' referenza li jew se tiġi mibjugħa, użata bħala mezz ta' produzzjoni, ipproċessata mill-produttur innifsu, ikkonsmata f'daru, maħżuna, jew possibilment, użata bħala oġġetti ta' kapital fiss prodotti fuq il-kont proprju. (d) L-istokk inizjali L-istokk inizjali: (4q) 2.047. Dan jiġbor fih l-istokk lest jew nofsu lest ta' prodotti għall-użu proprju li jeżistu fl-azjendi agrikoli (i.e. miżmuma mill-produtturi) fil-bidu tas-sena ta' referenza. L-istokk fl-istadji differenti tal-marketing u l-istokk ta' bejn stadju u ieħor m'għandhomx għalhekk jiddaħħlu hawnhekk (cf. 2.201 u jkomplu rigward it-trattament tal-bhejjem). 2.048. L-istokk inizjali tat-"tjur" għandu wkoll jinkludi t-tfaqqis tal-bajd ġo l-inkubaturi fil-bidu tal-perjodu ta' referenza minħabba li dawn jitqiesu bħala prodott tat-tjur nofsu lest (cf. 2.018). (e) Ir-riżorsi disponibbli totali Ir-riżorsi disponibbli totali: (5q) = l-output li jista' jintuża magħdud bl-istokk inizjali (3q magħdud b' 4q) (f) Il-konsum intern ta' bejn l-unità Il-konsum intern bejn l-unità: (6q) 2.049. Taħt it-titolu ta' konsum intern bejn l-unità jiġu rreġistrati prodotti li huma prodotti fi ħdan l-unità agrikola (KAU lokali) w użati mill-unità bħala inputs fil--proċess tal-produzzjoni fl-istess perjodu ta' l-ikkontjar. 2.050. Il-prodotti kollha agrikoli (ħlief il-bhejjem; cf. 2.067 u 2.208) mibjugħa minn unità agrikola għal unità agrikola oħra li tipproduċi għandu jiġi rreġistrat bħala bejgħ u wara bħala konsum intermedju. Dawn jinkludu oġġetti suġġetti għat-trattament u l-ipproċessar u l-prodotti indiretti tagħhom (e.g. ir-ritorn tal-ħalib xkumat, in-nuħħala, l-oilcake u l-polpa u l-partijiet ta' fuq tax-xitla taz-zokkor, kif ukoll ir-ritorn taż-żrieragħ wara t-trattament). Il-klassifikazzjoni tal-konsum intern bejn l-unità 2.051. Il-konsum intern bejn l-unità jista' jinqasam skond l-użu tal-prodotti konċernati: 2.052. Il-prodotti kkonsmati fl-industrijà fl-istess attività agrikola (i.e. l-istess klassi ta' l-attività, skond il-livell b' erba' numri tan-NACE Rev. 1): - iż-żerriegħa (għaċ-ċereali, ħaxix, fjuri, eċċ.): użati mill-ġdid għall-istess ħaxixa; - l-għeneb ta' l-inbid u l-għeneb magħsur: użati fil-produzzjoni ta' l-inbid; - Iż-żebbuġ: użat fil-produzzjoni taż-żejt taż-żebbuġa; - il-ħalib: użat għall-għalf tal-bhejjem. 2.053. Il-prodotti kkonsmati fl-industrija minn attività agrikola differenti (i.e. klassi differenti ta' attività, skond il-livell b'erba' numri tan-NACE Rev. 1). Dawn huma l-aktar prodotti tal-ħxejjex użati bħala għalf ta' l-annimali, imma anke prodotti indiretti ta' l-annimali użati fil-proċess tal-produzzjoni ta' attività oħra (slurry u demel użati bħala fertilizzant għall-produzzjoni tal-ħxejjex). Il-prodotti tal-ħxejjex użati fl-għalf ta' l-annimali jistgħu jiġu kklassifikati skond il-grad li fih normalment jinbiegħu u jinxtraw (li huwa stmat b' mod ġenerali): - normalment il-prodotti għall-għalf ta' l-annimali li jinbiegħu fis-suq: iċ-ċereali (qamħ, segala, xgħir, ġwież, qamħirrum, sorgu, ross u qmuħ ta' ċereali oħrajn); il-ħxejjex tal-proteini; patata; żrieragħ taż-żejt (żerriegħa tal-kolza, żerriegħa tal-fjura tax-xemx, fażola tas-soya u żrieragħ taż-żejt oħra), - prodotti għall-għalf ta' l-annimali li normalment ma jinbiegħux: - prodotti ta' l-għalf annwali: ħxejjex bl-għeruq (xitla taz-zokkor, xitla għall-għalf, swedes, ġdur għall-għalf, zunnarija għall-għalf, kale/curly kale għall-għalf u ħxejjex oħra bl-għeruq); qamħirrum għall-għalf u għalf ieħor aħdar (aħdar, imnixxef jew preservat), - prodotti għall-għalf perpetwi: prodotti għall-għalf permanenti jew temporanji li joħorġu minn xi attività ekonomika (ħodor, imnixxfa jew preservati), - prodotti indiretti għall-għalf (tiben, qxur tal-qamħ, weraq u truf tal-pjanti u prodotti indiretti oħra għall-għalf). Id-definizzjoni ta' konsum intern bejn l-unità li trid tiġi nkluża fl-output ta' l-industrija 2.054. Il-prodotti agrikoli li jgħaddu mill-konsum intern bejn l-unità m' humiex inklużi fil-kejl ta' l-output ta' l-industrija sakemm jissodisfaw ċertu kriterji. L-istabbiliment ta' kriterji restrinġenti għall-irreġistrar tal-konsum intern bejn l-unità jilħaq żewġ ħtiġijiet: l-ewwel, il-ħtieġa metodoloġika minħabba li, wara li wieħed imur lil hinn mill-ittra tar-regola ta' il-ESA, kien hemm il-ħtieġa li tkun segwita fl-ispirtu (bl-involviment ta' żewġ attivitajiet separati); it-tieni, il-ħtieġa prattika, minħabba li l-kriterji żviluppati kellhom iservu bħala qafas preċiż u paragunabbli għad-definizzjoni ta' liema konsum intern bejn l-unità kellu jiġi rreġistrat, biex dan il-metodu tal-kejl ta' l-output ikun aktar vijabbli. 2.055. Dawn il-kriterji huma skond kif ġej: 1. Iż-żewġ attivitajiet eżerċitati għandhom jiġu taħt livelli differenti b' erba' numri tan-NACE Rev. 1 (id-Diviżjoni 01: Agrikoltura, kaċċa u servizzi oħra ta' attivitajiet relatati). L-applikazzjoni ta' dan il-kriterju għalhekk jipprekludi, bħala eżempju, l-ivvalutar tal-ħalib użat għall-għalf tal-bhejjem u ż-żerriegħa prodotta w użata fl-istess azjenda għall-produzzjoni tal-ħxejjex (matul l-istess perjodu ta' l-ikkontjar); 2. Il-prodott agrikolu għandu jkollu valur ekonomiku sinifikanti għal numru sinifikanti ta' bdiewa. 3. Id-data fuq il-prezzijiet u l-kwantitajiet trid tkun mingħajr wisq diffikultà. Dan il-kriterju huwa diffiċli biex jintlahaq għal xi prodotti li ma jinbiegħux fis-suq. 2.056. Skond id-definizzjoni tal-kriterji ta' l-għażla biex ikun inklużi prodotti ta' konsum intern bejn l-unità fil-kejl ta' l-output (cf. 2.055), huma biss il-prodotti tal-ħxejjex użati għall-għalf ta' l-annimali (jinbiegħu jew le fis-suq) li jridu jiġu rreġistrati fl-output agrikolu ta' l-industrija. 2.057. Meta dawn il-prodotti jiġu rreġistrati fl-output ta' l-industrija, iridu jiġu rreġistrati wkoll bħala konsum intermedju, b' hekk ikun qed jiġi rrispettat il-prinċipju li jiġu kkunsidrati l-kwantitajiet totali prodotti u wara użati għal attività ta' produzzjoni differenti matul is-sena ta' referenza (cf. 2.055). Meta l-bidla mill-output għall-konsum intermedju tieħu aktar mis-sena ta' referenza fil-kwistjoni, imbgħad il-kwantitajiet korrispondenti ta' l-output għandu jiġi rreġistrat bħala "stokk finali" tal-prodott konċernat matul is-sena ta' referenza. 2.058. Il-prodotti indiretti ta' l-annimali huma esklużi mill-konsum intern bejn l-unità minħabba d-diffikultajiet ta' l-indisponibilità tad-data dwar il-kwantitajiet u speċjalment il-prezzijiet. (g) L-ipproċessar mill-prdoutturi L-ipproċessar mill-produtturi: (7q) 2.059. Taħt it-titolu ta' l-ipproċessar mill-produtturi jiġu rreġistrati kwantitajiet prodotti għal aktar ipproċessarmill-produtturi agrikoli (e.g. Il-ħalib ipproċessat biex isir il-butir jew il-ġobon, it-tuffieħ ipproċessat biex isir it-tuffieħ magħsur jew is-sidru) imma biss fil-qafas ta' l-attivitajiet ta' l-ipproċessar li huma separabbli mill-attività agrikola ewlenija (fuq il-bażi tad-dokumenti ta' l-ikkontjar, cf. 1.26). Il-prodotti mhux ipproċessati biss (e.g. ħalib u tuffieħ mhux ipproċessat) għandhom jiġu rreġistrati u mhux il-prodotti ipproċessati minnhom (e.g. Il-butir, it-tuffieħ magħsur jew is-sidru). Fi kliem ieħor, ix-xogħol inkorporat fl-ipproċessar tal-prodotti agrikoli ma jiġix ikkunsidrat taħt dan it-titolu. Il-prodotti li jirriżultaw mill-ipproċessar mill-produttur jiġu naturalment indikati fl-output tas-sottosettur ta' l-"agrikoltura" fil-kontijiet nazzjonali (cf. 1.04 and 1.05). 2.060. Fejn dawn l-attivitajiet ta' l-ipproċessar huma attivitajiet mhux agrikoli nseparabbli, il-prodott ta' dawn l-attivitajiet ta' l-ipproċessar jiġu rreġistrati fil-valur ta' l-output ta' l-industrija agrikola (cf. 1.25). Il-prodotti agrikoli bażiċi użati bħala konsum intermedju minn dawn l-attivitajiet ta' l-ipproċessar ma jiġux irreġistrati la bħala output u lanqas bħala konsum intermedju. Din ir-regola tirriżulta mill-fatt li ż-żewġ attivitajiet (il-produzzjoni ta' prodotti agrikoli u l-ipproċessar ta' tali prodotti) ma jistgħux jiddistingwu ruh